ಸುಕ್ರೋಸ್

**ಸುಕ್ರೋಸ್‌‌**  ಎಂಬುದು ಕಾರ್ಬನಿಕ ಸಂಯುಕ್ತವಾಗಿದ್ದು, **ಪುಡಿ ಸಕ್ಕರೆ**  ಎಂಬ ಹೆಸರಿನಿಂದ ಇದು ಸಾಮಾನ್ಯವಾಗಿ ಚಿರಪರಿಚಿತವಾಗಿದೆ ಮತ್ತು ಕೆಲವೊಮ್ಮೆ ಇದನ್ನು **ಸ್ಯಾಕರೋಸ್‌‌**  ಎಂದೂ ಕರೆಯಲಾಗುತ್ತದೆ. ಈ ಬಿಳಿಯದಾದ, ವಾಸನೆಯಿಲ್ಲದ, ಸ್ಫಟಿಕೀಯ ಪುಡಿಯು ಒಂದು ಹಿತಕರವಾದ, ಸಿಹಿರುಚಿಯನ್ನು ಹೊಂದಿದೆ. ಮಾನವ ಪೋಷಣೆಯಲ್ಲಿ ತಾನು ವಹಿಸುವ ಪಾತ್ರಕ್ಕೆ ಸಂಬಂಧಿಸಿದಂತೆ ಇದು ಹೆಚ್ಚು ಚಿರಪರಿಚಿತವಾಗಿದೆ. ಇದರ ಕಣವು ಒಂದು ಡೈಸ್ಯಾಕರೈಡ್‌‌ ಆಗಿದ್ದು, ಗ್ಲೂಕೋಸ್‌‌‌ ಮತ್ತು ಫ್ರಕ್ಟೋಸ್‌‌‌‌ನಿಂದ ಇದು ಜನ್ಯವಾಗಿದೆ ಹಾಗೂ C12H22O11 ಎಂಬ ಅಣುಸೂತ್ರವನ್ನು ಇದು ಹೊಂದಿದೆ. ವಾರ್ಷಿಕವಾಗಿ ಸುಮಾರು 150,000,000 ಟನ್ನುಗಳಷ್ಟು ಪ್ರಮಾಣದಲ್ಲಿ ಇದು ಉತ್ಪಾದಿಸಲ್ಪಡುತ್ತದೆ.

## ಭೌತಿಕ ಮತ್ತು ರಾಸಾಯನಿಕ ಗುಣಲಕ್ಷಣಗಳು
ಸುಕ್ರೋಸ್‌‌ ಒಂದು ಸಂಕೀರ್ಣಗೊಳಿಸಲ್ಪಟ್ಟ ಕಣವಾಗಿದ್ದು, ಅನೇಕ ತ್ರಿಮಿತೀಯ ಕೇಂದ್ರಗಳನ್ನು ಮತ್ತು ಕ್ರಿಯಾಪಟುಗಳಾಗಿರುವ ಅಥವಾ ಕ್ರಿಯಾಪಟುಗಳಾಗಬಲ್ಲ ಅನೇಕ ತಾಣಗಳನ್ನು ಇದು ಹೊಂದಿದೆ. ಈ ಸಂಕೀರ್ಣತೆಯ ಹೊರತಾಗಿಯೂ, ಸದರಿ ಕಣವು ಒಂದು ಏಕಸಮಾಂಗಿಯಾಗಿ (ಐಸಮರ್‌‌ ಆಗಿ) ತನ್ನ ಅಸ್ತಿತ್ವವನ್ನು ಹೊರಹೊಮ್ಮಿಸುತ್ತದೆ.

### ರಾಚನಿಕ β-D-ಫ್ರಕ್ಟೋಫ್ಯುರಾನೊಸಿಲ್‌-(2→1)-α-D-ಗ್ಲೂಕೋಪೈರನೋಸೈಡ್‌‌
ಸುಕ್ರೋಸ್‌‌ನಲ್ಲಿ, ಅಂಗಭಾಗಗಳಾದ ಗ್ಲೂಕೋಸ್‌‌‌ ಮತ್ತು ಫ್ರಕ್ಟೋಸ್‌‌ ಇವುಗಳು, ಗ್ಲೂಕೋಸಿಲ್‌ ಉಪಘಟಕದ ಮೇಲಿನ ಒಂದು C1 ಹಾಗೂ ಫ್ರಕ್ಟೋಸಿಲ್‌‌ ಘಟಕದ ಮೇಲಿನ C2 ನಡುವಿನ ಒಂದು ಈಥರ್‌‌ ಬಂಧದ ಮೂಲಕ ಸಂಪರ್ಕಿಸಲ್ಪಟ್ಟಿವೆ. ಈ ಬಂಧವನ್ನು ಒಂದು ಗ್ಲೈಕೊಸೈಡ್‌ ಸ್ವರೂಪದ ಕೂಡಿಕೆ ಎಂದು ಕರೆಯಲಾಗುತ್ತದೆ. ಎರಡು ಸಮಾಂಗೀನ "ಪೈರನೋಸ್‌‌ಗಳ" (α ಮತ್ತು β) ಸ್ವರೂಪಗಳಲ್ಲಿ ಗ್ಲೂಕೋಸ್‌‌‌ ಪ್ರಧಾನವಾಗಿ ತನ್ನ ಅಸ್ತಿತ್ವವನ್ನು ತೋರಿಸಿಕೊಳ್ಳುತ್ತದೆಯಾದರೂ, ಇವುಗಳ ಪೈಕಿಯ ಒಂದು ಸ್ವರೂಪದವು ಮಾತ್ರವೇ ಫ್ರಕ್ಟೋಸ್‌‌ ಜೊತೆಗಿನ ಕೊಂಡಿಗಳಾಗುತ್ತವೆ. ಫ್ರಕ್ಟೋಸ್‌‌ ಸ್ವತಃ ಸ್ವರೂಪಗಳ ಒಂದು ಮಿಶ್ರಣವಾಗಿಯೂ ಇದ್ದು, ಅವುಗಳ ಪೈಕಿ ಪ್ರತಿಯೊಂದೂ α ಮತ್ತು β ಸಮಾಂಗಿಗಳನ್ನು ಹೊಂದಿರುತ್ತದೆಯಾದರೂ, ಇಲ್ಲಿಯೂ ಸಹ ಕೇವಲ ಒಂದು ನಿರ್ದಿಷ್ಟ ಸಮಾಂಗಿಯು ಗ್ಲೂಕೋಸಿಲ್‌ ಘಟಕದ ಜೊತೆಗೆ ಸಂಪರ್ಕವನ್ನು ಹೊಂದುತ್ತದೆ. ಸುಕ್ರೋಸ್‌‌ ಕುರಿತಾದ ಒಂದು ಗಮನಾರ್ಹ ಅಂಶವೆಂದರೆ, ಬಹುಪಾಲು ಡೈಸ್ಯಾಕರೈಡ್‌ಗಳಿಗಿಂತ ಭಿನ್ನವಾಗಿ ಗ್ಲೂಕೋಸ್‌‌‌ ಮತ್ತು ಫ್ರಕ್ಟೋಸ್‌‌ನ ಅಪಕರ್ಷಿಸುವ ತುದಿಗಳ ನಡುವೆ ಗ್ಲೈಕೊಸೈಡ್‌ ಸ್ವರೂಪದ ಬಂಧವು ರೂಪುಗೊಳ್ಳುತ್ತದೆಯೇ ಹೊರತು, ಒಂದರ ಅಪಕರ್ಷಿಸುವ ತುದಿ ಹಾಗೂ ಮತ್ತೊಂದರ ಅಪಕರ್ಷಿಸದ ತುದಿಯ ನಡುವೆ ಅಲ್ಲ. ಈ ಕೂಡಿಕೆಯು ಇತರ ಸ್ಯಾಕರೈಡ್‌ ಘಟಕಗಳಿಗೆ ಮುಂದಿನ ಬಂಧಕತೆಯನ್ನು ಪ್ರತಿಬಂಧಿಸುತ್ತದೆ. ಇದು ಅನೋಮರ್‌ ಲಕ್ಷಣಗಳುಳ್ಳ ಯಾವುದೇ ಹೈಡ್ರಾಕ್ಸಿಲ್‌‌ ಗುಂಪುಗಳನ್ನು ಒಳಗೊಳ್ಳುವುದಿಲ್ಲವಾದ್ದರಿಂದ, ಇದನ್ನು ಒಂದು ಅಪಕರ್ಷಿಸದ ಸಕ್ಕರೆಯಾಗಿ ವರ್ಗೀಕರಿಸಲಾಗಿದೆ.

ಸ್ಫಟಿಕಶಾಸ್ತ್ರವು ಆಣ್ವಿಕ ರಚನೆಯ ಕುರಿತಾದ ಅತೀವ ಕರಾರುವಾಕ್ಕಾದ ಮಾಹಿತಿಯನ್ನು ನೀಡುವ ಕೌಶಲವಾಗಿದೆ. P21 ಎಂಬ ಏಕಪ್ರವಣತೆಯ ಅವಕಾಶದ ಗುಂಪಿನಲ್ಲಿ ಸುಕ್ರೋಸ್‌‌ ಸ್ಫಟಿಕೀಭವಿಸುತ್ತದೆ; 300 Kಯಲ್ಲಿ ಈ ಗುಂಪು ಹೊಂದಿರುವ ಮೌಲ್ಯಗಳು ಈ ರೀತಿ ಇವೆ: *a*  = 1.08631&nbsp;nm, *b*  = 0.87044&nbsp;nm, *c*  = 0.77624&nbsp;nm, β = 102.938°.

ಧ್ರುವೀಯತಾ ಮಾಪನದಿಂದ ಸುಕ್ರೋಸ್‌‌ನ ಪರಿಶುದ್ಧತೆಯ ವಾಡಿಕೆಯ ಮಾಪನವನ್ನು ನಡೆಸಲಾಗುತ್ತದೆ; ಇದು ಸಕ್ಕರೆಯ ಒಂದು ದ್ರಾವಣದಿಂದ ಆಗುವ ತಲೀಯ-ಧ್ರುವೀಕರಿಸಲ್ಪಟ್ಟ ಬೆಳಕಿನ ಆವರ್ತದ ಅಳೆಯುವಿಕೆಯಾಗಿದೆ. ಹಳದಿ "ಸೋಡಿಯಂ-D" ಬೆಳಕನ್ನು (589&nbsp;nm) ಬಳಸಿಕೊಂಡು 20 °Cಯಲ್ಲಿ ಆಗುವ ವಿಶಿಷ್ಟ ಆವರ್ತವು +66.47°ಯಷ್ಟಿರುತ್ತದೆ. ಈ ಮಾಪನ ಲಕ್ಷಣವನ್ನು ಬಳಸಿಕೊಂಡು ಸಕ್ಕರೆಯ ವ್ಯಾಪಾರೀ ಮಾದರಿಗಳನ್ನು ವಿಶ್ಲೇಷಣೆ ಮಾಡಲಾಗುತ್ತದೆ.ಸುಕ್ರೋಸ್‌‌ ಗಾಳಿಯಿಂದ ಹಾನಿಗೊಳಗಾಗುವುದಿಲ್ಲ.

### ಉಷ್ಣದ ಮತ್ತು ಉತ್ಕರ್ಷಣಶೀಲ ಸರಳ ಸಂಯುಕ್ತಗಳಾಗಿ ಒಡೆಯುವಿಕೆ

ನಲ್ಲಿ ಕರಗುವ ಸುಕ್ರೋಸ್‌‌ ವಿಘಟನೆಗೆ ಒಳಗಾಗಿ ಸುಟ್ಟ ಸಕ್ಕರೆಯನ್ನು ರೂಪಿಸುತ್ತದೆ. ಇತರ ಶರ್ಕರಪಿಷ್ಟಗಳಂತೆಯೇ ಇದು ದಹನಕ್ಕೊಳಗಾಗಿ, ಇಂಗಾಲದ ಡೈಯಾಕ್ಸೈಡ್‌ ಮತ್ತು ನೀರನ್ನು ಉತ್ಪತ್ತಿಮಾಡುತ್ತದೆ. ಉದಾಹರಣೆಗೆ, ರಾಕೆಟ್‌ ಕ್ಯಾಂಡಿ ಎಂದು ಕರೆಯಲ್ಪಡುವ ಅಕುಶಲವಾದ ಕ್ಷಿಪಣಿ ಮೋಟಾರು ನೋದಕದಲ್ಲಿ ಇದು ಉತ್ಕರ್ಷಣಕಾರಿ ಪೊಟಾಷಿಯಂ ನೈಟ್ರೇಟ್‌ ಜೊತೆಯಲ್ಲಿನ ಇಂಧನವಾಗಿದೆ.

: 48 KNO3 + 5 C12H22O11 → 24 K2CO3 + 24 N2 + 55 H2O + 36 CO2

ಗಂಧಕಾಮ್ಲ ಮತ್ತು ಪೊಟಾಷಿಯಂ ಕ್ಲೋರೇಟ್‌‌ನ ರಾಸಾಯನಿಕ ಕ್ರಿಯೆಯಿಂದ ರೂಪುಗೊಂಡ ಕ್ಲೋರಿಕ್‌ ಆಮ್ಲದೊಂದಿಗೆ ಸುಕ್ರೋಸ್‌‌ ದಹಿಸುತ್ತದೆ‌:

: 8 HClO3 + C12H22O11 → 11 H2O + 12 CO2 + 8 HCl

ಸುಕ್ರೋಸ್‌‌ನ್ನು ಗಂಧಕಾಮ್ಲದೊಂದಿಗೆ ನಿರ್ಜಲೀಕರಿಸಲು ಸಾಧ್ಯವಿದ್ದು, ಈ ಕ್ರಿಯೆಯು ಒಂದು ಕಪ್ಪಾದ, ಇಂಗಾಲ-ಸಮೃದ್ಧ ಘನವನ್ನು ರೂಪಿಸುತ್ತದೆ; ಈ ಪ್ರಕ್ರಿಯೆಯು ಈ ಕೆಳಕಂಡ ಆದರ್ಶೀಕರಿಸಲ್ಪಟ್ಟ ಅಥವಾ ಮಾದರಿಯಾಗಿ ರೂಪುಗೊಂಡ ಸಮೀಕರಣದಿಂದ ಸೂಚಿಸಲ್ಪಟ್ಟಿದೆ:
:H2SO4(ವೇಗವರ್ಧಕ) + C12H22O11 → 12 C + 11 H2O + ಶಾಖ ಮತ್ತು H2O + SO3 ಶಾಖದ ಒಂದು ಫಲವಾಗಿ.

### ಜಲವಿಚ್ಛೇದನೆ
ಜಲವಿಚ್ಛೇದನೆಯು ಗ್ಲೈಕೊಸೈಡ್‌ ಸ್ವರೂಪದ ಬಂಧವನ್ನು ಒಡೆಯುವ ಮೂಲಕ, ಸುಕ್ರೋಸ್‌‌ನ್ನು ಗ್ಲೂಕೋಸ್‌‌‌ ಮತ್ತು ಫ್ರಕ್ಟೋಸ್‌‌ ಆಗಿ ಪರಿವರ್ತಿಸುತ್ತದೆ. ಆದಾಗ್ಯೂ, ಜಲವಿಚ್ಛೇದನೆಯು ತೀರಾ ನಿಧಾನಗತಿಯದಾಗಿರುವುದರಿಂದ, ಸುಕ್ರೋಸ್‌ನ ದ್ರಾವಣಗಳು ನಗಣ್ಯ ಬದಲಾವಣೆಯೊಂದಿಗೆ ವರ್ಷಗಳವರೆಗೆ ಹಾಗೆಯೇ ಉಳಿದಿರುತ್ತವೆ. ಆದಾಗ್ಯೂ, ಒಂದು ವೇಳೆ ಸುಕ್ರೇಸ್‌‌ ಕಿಣ್ವವನ್ನು ಸೇರ್ಪಡೆ ಮಾಡಿದಲ್ಲಿ, ರಾಸಾಯನಿಕ ಕ್ರಿಯೆಯು ಕ್ಷಿಪ್ರವಾಗಿ ಮುಂದುವರಿಯುತ್ತದೆ. ಟಾರ್ಟರಿನ ಸಾರ ಅಥವಾ ನಿಂಬೆ ರಸದಂಥ ಎರಡು ದುರ್ಬಲ ಆಮ್ಲಗಳ ಬಳಕೆಯೊಂದಿಗೂ ಸಹ ಜಲವಿಚ್ಛೇದನೆಯನ್ನು ತ್ವರೆಗೊಳಿಸಬಹುದಾಗಿದೆ. ಇದೇ ರೀತಿಯಲ್ಲಿ, ಜೀರ್ಣಕ್ರಿಯೆಯ ಸಂದರ್ಭದಲ್ಲಿ ಜಠರದ ಆಮ್ಲೀಯತೆಯು ಸುಕ್ರೋಸ್‌‌ನ್ನು ಗ್ಲೂಕೋಸ್‌‌‌ ಮತ್ತು ಫ್ರಕ್ಟೋಸ್‌‌ ಆಗಿ ಪರಿವರ್ತಿಸುತ್ತದೆ. ಎಳೆ ಹರೆಯದ ಸ್ಥೂಲಕಾಯತೆ ಮತ್ತು ಮಧುಮೇಹಕ್ಕೆ ಫ್ರಕ್ಟೋಸ್‌‌ ಒಂದು ಕಾರಣ ಅಥವಾ ಉತ್ತೇಜಕವಾಗಿದೆ ಎಂದು ಸೂಚಿಸಲ್ಪಟ್ಟಿದೆ.

## ಸುಕ್ರೋಸ್‌‌ನ ಸಂಶ್ಲೇಷಣೆ ಮತ್ತು ಜೈವಿಕ ಉತ್ಪತ್ತಿ
ಪೂರ್ವವರ್ತಿಗಳಾದ ಗ್ಲೂಕೋಸ್‌‌‌ 1-ಫಾಸ್ಫೇಟ್‌‌ ಮತ್ತು ಫ್ರಕ್ಟೋಸ್‌‌ 6-ಫಾಸ್ಫೇಟ್‌‌ ಮೂಲಕ ಸುಕ್ರೋಸ್‌‌ನ ಜೈವಿಕ ಉತ್ಪತ್ತಿಯು ಮುಂದುವರಿಯುತ್ತದೆ. ಸಸ್ಯಗಳಿಂದ ಸುಕ್ರೋಸ್‌‌ ರೂಪುಗೊಳ್ಳುತ್ತದೆಯೇ ಹೊರತು ಇತರ ಜೀವಿಗಳಿಂದಲ್ಲ. ಮಾನೋಸ್ಯಾಕರೈಡ್‌ ಫ್ರಕ್ಟೋಸ್‌‌ ಜೊತೆಯಲ್ಲಿ, ಅನೇಕ ಆಹಾರ ಸಸ್ಯಗಳಲ್ಲಿ ಸುಕ್ರೋಸ್‌ ಸ್ವಾಭಾವಿಕವಾಗಿ ಕಂಡುಬರುತ್ತದೆ. ಅನಾನಸ್‌‌‌‌ ಮತ್ತು ಜರದಾಳು (ಅಥವಾ ಸಕ್ಕರೆ ಬಾದಾಮಿ) ಹಣ್ಣಿನಂಥ ಅನೇಕ ಹಣ್ಣುಗಳಲ್ಲಿ ಸುಕ್ರೋಸ್‌ ಪ್ರಧಾನ ಶರ್ಕರವಾಗಿದೆ. ದ್ರಾಕ್ಷಿಗಳು ಮತ್ತು ಪೇರು ಹಣ್ಣುಗಳಂಥ ಇತರ ಹಣ್ಣುಗಳಲ್ಲಿ ಫ್ರಕ್ಟೋಸ್‌‌ ಪ್ರಧಾನ ಶರ್ಕರವಾಗಿದೆ.

### ರಾಸಾಯನಿಕ ಸಂಶ್ಲೇಷಣೆ
ಸ್ವಾಭಾವಿಕ ಮೂಲಗಳಿಂದ ಸುಕ್ರೋಸ್‌ನ್ನು ಮಾರ್ಪಡಿಸಲಾಗದಂತೆ ಪ್ರತ್ಯೇಕಿಸಲಾಯಿತಾದರೂ, ಇದರ ರಾಸಾಯನಿಕ ಸಂಶ್ಲೇಷಣೆಯನ್ನು ರೇಮಂಡ್‌ ಲೆಮಿಯಕ್ಸ್‌‌ ಎಂಬಾತ 1953ರಲ್ಲಿ ಮೊದಲು ಸಾಧಿಸಿದ.

## ಒಂದು ಆಹಾರವಾಗಿ
ಸಂಸ್ಕರಿಸಿದ ಸಕ್ಕರೆಯು ಮೂಲತಃ ಒಂದು ಭೋಗಸಾಮಗ್ರಿಯಾಗಿತ್ತಾದರೂ, ಸಕ್ಕರೆಯು ಅಂತಿಮವಾಗಿ ಸಾಕಷ್ಟು ಅಗ್ಗವಾಗಿ ಪರಿಣಮಿಸಿತು ಮತ್ತು ಶಿಷ್ಟ ಪಾಕಪದ್ಧತಿಯ ಮೇಲೆ ಪ್ರಭಾವ ಬೀರಬಲ್ಲಷ್ಟು ಸಾಮಾನ್ಯವಾಗಿಹೋಯಿತು. ಸಕ್ಕರೆಯ ಬಳಕೆಯು ನಿರ್ದಿಷ್ಟವಾಗಿ ಎದ್ದುಕಾಣುವಂಥ  ಪಾಕಪದ್ಧತಿಗಳನ್ನು ಬ್ರಿಟನ್‌‌ ಮತ್ತು ಕೆರಿಬಿಯನ್‌ ದ್ವೀಪಗಳು ಹೊಂದಿವೆ.

ಮಿಠಾಯಿ ತಯಾರಿಕೆ ಮತ್ತು ಸಿಹಿಭಕ್ಷ್ಯಗಳಲ್ಲಿ ಸಕ್ಕರೆಯು ಒಂದು ಪ್ರಮುಖ ಘಟಕವಾಗಿದೆ. ಬಾಣಸಿಗರು ಇದನ್ನು ಸಿಹಿಗೊಳಿಸುವಿಕೆಗಾಗಿ ಬಳಸುತ್ತಾರೆ, ಮತ್ತು ಸಾಕಷ್ಟು ಸಾಂದ್ರತೆಗಳಲ್ಲಿ ಬಳಸಲ್ಪಟ್ಟಾಗ ಇದು ಒಂದು ಆಹಾರ ಸಂರಕ್ಷಕದ ಪಾತ್ರವನ್ನೂ ವಹಿಸಬಲ್ಲದು. ಬಿಸ್ಕತ್ತುಗಳು ಹಾಗೂ ಚಪ್ಪಟೆ ಬಿಸ್ಕತ್ತುಗಳು, ಕೇಕುಗಳು ಹಾಗೂ ಹೂರಣಗಡುಬುಗಳು, ಸಕ್ಕರೆ ಮಿಠಾಯಿ, ಮತ್ತು ಐಸ್‌ಕ್ರೀಮ್‌‌ ಹಾಗೂ ಶರಬತ್ತುಗಳನ್ನು ಒಳಗೊಂಡಂತೆ ಅನೇಕ ಆಹಾರಗಳ ತಯಾರಿಕೆಯಲ್ಲಿ ಸುಕ್ರೋಸ್‌‌ ಪ್ರಮುಖವಾದ ಅಂಗಭಾಗವಾಗಿದೆ. ಅನೇಕ ಸಂಸ್ಕರಿತ ಆಹಾರ ಪದಾರ್ಥಗಳು ಮತ್ತು "ಕುರುಕಲು ತಿಂಡಿ"ಗಳಲ್ಲಿ ಇದು ಒಂದು ಸಾಮಾನ್ಯ ಘಟಕಾಂಶವಾಗಿದೆ.

## ಸುಕ್ರೋಸ್‌‌ನ ಚಯಾಪಚಯ
ಸಸ್ತನಿಗಳಲ್ಲಿ, ಆಮ್ಲೀಯ ಜಲವಿಚ್ಛೇದನೆಯ ನೆರವಿನಿಂದ ಅವುಗಳ ಉದರದಲ್ಲಿ ಸುಕ್ರೋಸ್‌‌ ಸರಾಗವಾಗಿ ಜೀರ್ಣವಾಗುತ್ತದೆ ಮತ್ತು ತನ್ನ ಅಂಗಭಾಗ ಶರ್ಕರಗಳಾಗಿ ಮಾರ್ಪಡುತ್ತದೆ. ಈ ಹಂತವನ್ನು ಒಂದು ಗ್ಲೈಕೊಸೈಡ್‌ ಹೈಡ್ರೊಲೇಸ್‌‌ ನಿರ್ವಹಿಸುತ್ತದೆ; ಸುಕ್ರೋಸ್‌‌ನ ಜಲವಿಚ್ಛೇದನೆಯ ವೇಗವರ್ಧನೆಗೆ ಕಾರಣವಾಗುವ ಇದು, ಸುಕ್ರೋಸ್‌ನ್ನು ಗ್ಲೂಕೋಸ್‌‌‌ ಮತ್ತು ಫ್ರಕ್ಟೋಸ್‌‌ ಎಂಬ ಮಾನೋಸ್ಯಾಕರೈಡ್‌ಗಳಾಗಿ ಪರಿವರ್ತಿಸುತ್ತದೆ. ಸಣ್ಣಕರುಳಿನಲ್ಲಿನ ರಕ್ತಪ್ರವಾಹದೊಳಗೆ ಗ್ಲೂಕೋಸ್‌‌‌ ಮತ್ತು ಫ್ರಕ್ಟೋಸ್‌‌ ಕ್ಷಿಪ್ರವಾಗಿ ಹೀರಿಕೊಳ್ಳಲ್ಪಡುತ್ತವೆ. ಸುಕ್ರೇಸ್‌‌ನಿಂದ ಅಥವಾ ಡುಯೋಡಿನಂನ್ನು ಹೊದಿಕೆಯಂತೆ ಆವರಿಸಿರುವ ಸೂಕ್ಷ್ಮಚಾಚಿಕೆಗಳ ಒಳಪೊರೆಯಲ್ಲಿ ನೆಲೆಗೊಂಡಿರುವ ಐಸೋಮಾಲ್ಟೇಸ್‌ ಗ್ಲೈಕೊಸೈಡ್‌ ಹೈಡ್ರೊಲೇಸ್‌‌‌ಗಳಿಂದ ಕೂಡಾ, ಕರುಳಿನೊಳಗೆ ಸಾಗುತ್ತಿರುವ ಅಜೀರ್ಣವಾದ ಸುಕ್ರೋಸ್‌‌ ಒಡೆಯಲ್ಪಡುತ್ತದೆ. ಈ ಉತ್ಪನ್ನಗಳೂ ಸಹ ರಕ್ತಪ್ರವಾಹದೊಳಗೆ ಕ್ಷಿಪ್ರವಾಗಿ ವರ್ಗಾಯಿಸಲ್ಪಡುತ್ತವೆ. ಬ್ಯಾಕ್ಟೀರಿಯಾ ಮತ್ತು ಕೆಲವೊಂದು ಪ್ರಾಣಿಗಳಲ್ಲಿ ಇನ್ವರ್ಟೇಸ್‌‌ ಕಿಣ್ವದಿಂದ ಸುಕ್ರೋಸ್‌‌ ಜೀರ್ಣವಾಗುತ್ತದೆ.

ಸುಕ್ರೋಸ್‌‌ ಒಂದು ಸುಲಭವಾಗಿ ಅರಗಿಸಿಕೊಳ್ಳಲ್ಪಡುವ ಬೃಹತ್‌ ಪೌಷ್ಟಿಕದ್ರವ್ಯವಾಗಿದ್ದು, ಆಹಾರ ಸೇವನೆಯ ನಂತರ ರಕ್ತದ ಗ್ಲೂಕೋಸ್‌‌‌‌‌‌ನಲ್ಲಿ ಒಂದು ಕ್ಷಿಪ್ರ ಏರಿಕೆಯನ್ನು ಪ್ರಚೋದಿಸುವ ಮೂಲಕ, ಒಂದು ತ್ವರಿತ ಶಕ್ತಿಮೂಲವಾಗಿ ಅದು ಕಾರ್ಯನಿರ್ವಹಿಸುತ್ತದೆ. ಸುಕ್ರೋಸ್‌‌ನ ಅತಿಯಾದ ಸೇವನೆಯು ಪ್ರತಿಕೂಲ ಆರೋಗ್ಯದ ಪರಿಣಾಮಗಳನ್ನು ಉಂಟುಮಾಡುತ್ತದೆ. ಇವುಗಳಲ್ಲಿ ಅತ್ಯಂತ ಸಾಮಾನ್ಯವಾಗಿರುವುದು ಹಲ್ಲುಗಳ ಸವೆತ ಅಥವಾ ದಂತ ಕ್ಷಯ; ಈ ಸಮಸ್ಯೆಯಲ್ಲಿ, ಬಾಯೊಳಗಿನ ಬ್ಯಾಕ್ಟೀರಿಯಾವು ಆಹಾರದಲ್ಲಿರುವ ಸಕ್ಕರೆಗಳನ್ನು (ಸುಕ್ರೋಸ್‌‌ ಸೇರಿದಂತೆ) ಆಮ್ಲಗಳಾಗಿ ಪರಿವರ್ತಿಸಿ, ಈ ಆಮ್ಲಗಳು ಹಲ್ಲಿನ ವಸಡಿನ ಮೇಲೆ ದಾಳಿಮಾಡಲು ಕಾರಣವಾಗುತ್ತವೆ. ಒಂದು ಅಪ್ಪಟ ಶರ್ಕರಪಿಷ್ಟವಾಗಿರುವ ಸುಕ್ರೋಸ್‌‌, ಪ್ರತಿ ಗ್ರಾಂಗೆ 3.94 ಕಿಲೋಕ್ಯಾಲರಿಗಳಷ್ಟು (ಅಥವಾ ಪ್ರತಿ ಗ್ರಾಂಗೆ 17 ಕಿಲೋಜೌಲ್‌‌‌ಗಳಷ್ಟು) ಪ್ರಮಾಣದ ಒಂದು ಶಕ್ತಿಯ ಅಂಶವನ್ನು ಹೊಂದಿದೆ. ಉನ್ನತ ಶೇಕಡಾವಾರು ಪ್ರಮಾಣಗಳಲ್ಲಿ ಸುಕ್ರೋಸ್‌‌ನ್ನು ಒಳಗೊಂಡಿರುವ ದೊಡ್ಡ ಪ್ರಮಾಣದ ಆಹಾರವನ್ನು ಸೇವಿಸಿದಾಗ, ಸದರಿ ನಿತ್ಯಗಟ್ಟಲೆಯ ಆಹಾರದಲ್ಲಿರುವ ಪ್ರಯೋಜನಕಾರಿ ಪೌಷ್ಟಿಕ ದ್ರವ್ಯಗಳು ಪಲ್ಲಟಗೊಳಿಸಲ್ಪಡಬಹುದು; ಇದು ದೀರ್ಘಕಾಲದ ಕಾಯಿಲೆಗೆ ಸಂಬಂಧಿಸಿದ ಒಂದು ಹೆಚ್ಚಳಗೊಂಡ ಅಪಾಯಕ್ಕೆ ತನ್ನದೇ ಆದ ಕಾಣಿಕೆಯನ್ನು ನೀಡಬಲ್ಲದು. ಸ್ಥೂಲಕಾಯತೆ ಮತ್ತು ಇನ್‌‌ಸುಲಿನ್‌‌‌ ನಿರೋಧಕತೆಯ ಬೆಳವಣಿಗೆಯೊಂದಿಗೆ ಸುಕ್ರೋಸ್‌‌-ಒಳಗೊಂಡಿರುವ ಪಾನೀಯಗಳು ಸಂಬಂಧವನ್ನು ಹೊಂದಿರಬಹುದು ಎಂದು ಸೂಚಿಸಲ್ಪಟ್ಟಿದೆ. USAಯಲ್ಲಿನ ಬಹುಪಾಲು ಅಮಾದಕ ಪಾನೀಯಗಳನ್ನು ಈಗ ಸುಕ್ರೋಸ್‌‌ ಬದಲಿಗೆ ಹೆಚ್ಚು ಫ್ರಕ್ಟೋಸ್‌‌ಯುಕ್ತ ಜೋಳದ ಸಕ್ಕರೆಯ ಪಾಕವನ್ನು ಬಳಸಿಕೊಂಡು ತಯಾರಿಸಲಾಗುತ್ತಿದೆ. HFCS 55ನಲ್ಲಿ 55%ನಷ್ಟು ಫ್ರಕ್ಟೋಸ್‌‌ ಮತ್ತು 45%ನಷ್ಟು ಗ್ಲೂಕೋಸ್‌‌‌ ಇರುತ್ತದೆ.

ರಕ್ತದ ಗ್ಲೂಕೋಸ್‌‌‌ನ್ನು ಸುಕ್ರೋಸ್‌‌ ಕ್ಷಿಪ್ರವಾಗಿ ಏರಿಸುವ ಕಾರಣದಿಂದಾಗಿ, ಹೈಪೋಗ್ಲೈಸೀಮಿಯಾ ಅಥವಾ ಮಧುಮೇಹದ ಸಮಸ್ಯೆಯನ್ನು ಹೊಂದಿರುವ ವ್ಯಕ್ತಿಗಳಂಥ, ದೋಷಯುಕ್ತ ಗ್ಲೂಕೋಸ್‌‌‌ ಚಯಾಪಚಯದಿಂದ ನರಳುತ್ತಿರುವ ಜನರಿಗೆ ಸಮಸ್ಯೆಗಳುಂಟಾಗಬಹುದು. ಚಯಾಪಚಯಿ ರೋಗಚಿಹ್ನೆಗಳ ಬೆಳವಣಿಗೆಗೆ ಸುಕ್ರೋಸ್‌‌ ತನ್ನದೇ ಆದ ಕೊಡುಗೆ ನೀಡಬಲ್ಲದು. ಮೂರನೇ-ಒಂದು ಭಾಗದಷ್ಟು ಸುಕ್ರೋಸ್‌‌ನ್ನು ಒಳಗೊಂಡಿರುವ ಒಂದು ಪಥ್ಯಾಹಾರವನ್ನು ಇಲಿಗಳಿಗೆ ತಿನ್ನಿಸಿ ಅವುಗಳನ್ನು ಪ್ರಯೋಗಕ್ಕೆ ಒಳಪಡಿಸಿದಾಗ, ಸುಕ್ರೋಸ್‌‌ ಮೊದಲಿಗೆ ಟ್ರೈಗ್ಲಿಸರೈಡ್‌‌‌ಗಳ ರಕ್ತದ ಮಟ್ಟಗಳನ್ನು ಹೆಚ್ಚಿಸಿದ್ದು ಕಂಡುಬಂತು; ಇದರ ಪರಿಣಾಮವಾಗಿ ಒಳಾಂಗಗಳಲ್ಲಿ ಕೊಬ್ಬಿನಂಶ ಕಂಡುಬಂತು ಮತ್ತು ಅದು ಇನ್‌‌ಸುಲಿನ್‌‌‌ ನಿರೋಧಕತೆಯಲ್ಲಿ ಪರಿಣಮಿಸಿತು. ಮತ್ತೊಂದು ಅಧ್ಯಯನವು ಕಂಡುಕೊಂಡ ಪ್ರಕಾರ, ಸುಕ್ರೋಸ್‌‌-ಸಮೃದ್ಧವಾಗಿರುವ ಪಥ್ಯಾಹಾರಗಳನ್ನು ಇಲಿಗಳಿಗೆ ತಿನ್ನಿಸಿದಾಗ, ಉನ್ನತ ಟ್ರೈಗ್ಲಿಸರೈಡ್‌‌ಗಳು, ಹೈಪರ್‌‌ಗ್ಲೈಸೀಮಿಯಾ, ಮತ್ತು ಇನ್‌‌ಸುಲಿನ್‌‌‌ ನಿರೋಧಕತೆ ಇವುಗಳಲ್ಲಿ ಬೆಳವಣಿಗೆಯಾಗಿದ್ದು ಕಂಡುಬಂತು.

## ಮಾನವನ ಆರೋಗ್ಯ
ಮಾನವ ಜೀವಿಗಳು ಬಹಳ ಹಿಂದೆಯೇ ಸಕ್ಕರೆಯ ಬಗೆಗಳನ್ನು ಆವಿಷ್ಕರಿಸಿದ್ದರೂ ಸಹ, ಕಾಡುಜೇನನ್ನು ಹೊರತುಪಡಿಸಿ, ಆಧುನಿಕ ಆಹಾರಕ್ರಮವನ್ನು ನಿರೂಪಿಸುವಷ್ಟು ಬೃಹತ್‌‌ ಪ್ರಮಾಣಗಳು ಅವರ ಕೈಗೆಟುಕಿರಲಿಲ್ಲ. ಸ್ಥೂಲಕಾಯತೆ ಹಾಗೂ ದಂತ ಕ್ಷಯವನ್ನು ಒಳಗೊಂಡಂತಿರುವ ಆರೋಗ್ಯ ಅಪಾಯಗಳು ಹಾಗೂ ಸಂಸ್ಕರಿತ ಸಕ್ಕರೆಯ ಸೇವನೆಯ ನಡುವಿನ ಸಂಭಾವ್ಯ ಕೊಂಡಿಗಳನ್ನು ಅಧ್ಯಯನಗಳು ಸೂಚಿಸಿವೆ. ಸಕ್ಕರೆ ಮತ್ತು ಸಂಸ್ಕರಿಸಿದ ಸಿಹಿಕಾರಕಗಳ ಸೇವನೆಯು ಹೃದಯ ರಕ್ತನಾಳಗಳ ಕಾಯಿಲೆಯೊಂದಿಗೆ ನಿಕಟವಾದ ಸಂಬಂಧವನ್ನು ಹೊಂದಿದೆ ಎಂಬುದನ್ನು ಜಾನ್‌ ಯುಡ್ಕಿನ್ ಎಂಬಾತ ತೋರಿಸಿದ. ಇದು ಅಂತರ್ವರ್ಧಕ ಗ್ಲೈಕೇಷನ್‌‌ ಪ್ರಕ್ರಿಯೆಗಳ ಒಂದು ಮೂಲವಾಗಿಯೂ ಪರಿಗಣಿಸಲ್ಪಟ್ಟಿದೆ.

### ದಂತ ಕ್ಷಯ 
ದಂತ ಕ್ಷಯವು ಚರ್ಚಾಸ್ಪದವಾದ ರೀತಿಯಲ್ಲಿ, ಸಕ್ಕರೆಯ ಸೇವನೆಯೊಂದಿಗೆ ಸಂಬಂಧವನ್ನು ಹೊಂದಿರುವ ಅತ್ಯಂತ ಎದ್ದುಕಾಣುವ ಆರೋಗ್ಯದ ಅಪಾಯವಾಗಿ ಪರಿಣಮಿಸಿದೆ. *ಸ್ಟ್ರೆಪ್ಟೋಕಾಕಸ್‌ ಮ್ಯುಟಾನ್ಸ್‌‌‌* ನಂಥ, ಬಾಯಿಯಲ್ಲಿ ಕಂಡುಬರುವ ಬ್ಯಾಕ್ಟೀರಿಯಾಗಳು ಹಲ್ಲಿನ ಲೋಳೆಯ ನಿಕ್ಷೇಪದಲ್ಲಿ ವಾಸಿಸುತ್ತವೆ ಮತ್ತು *ಯಾವುದೇ*  ಸಕ್ಕರೆಗಳನ್ನು (ಕೇವಲ ಸುಕ್ರೋಸ್ ಮಾತ್ರವೇ ಅಲ್ಲದೇ‌‌, ಗ್ಲೂಕೋಸ್‌‌‌, ಲ್ಯಾಕ್ಟೋಸ್‌‌, ಫ್ರಕ್ಟೋಸ್‌‌, ಅಥವಾ ಬೇಯಿಸಿದ ಪಿಷ್ಟಗಳನ್ನೂ ಸಹ) ಲ್ಯಾಕ್ಟಿಕ್‌‌ ಆಮ್ಲವಾಗಿ ಚಯಾಪಚಯಿಸುತ್ತವೆ. ಆಮ್ಲದ ಉನ್ನತ ಸಾಂದ್ರತೆಗಳು ಹಲ್ಲಿನ ಮೇಲ್ಮೈ ಮೇಲೆ ರೂಪುಗೊಳ್ಳಬಹುದು; ಇದರಿಂದಾಗಿ ಹಲ್ಲಿನ ವಿಖನಿಜೀಕರಣವು ಉಂಟಾಗುತ್ತದೆ.

ಎಲ್ಲಾ 6-ಇಂಗಾಲದ ಸಕ್ಕರೆಗಳು ಮತ್ತು 6-ಇಂಗಾಲದ ಸಕ್ಕರೆಗಳನ್ನು ಆಧರಿಸಿರುವ ಡೈಸ್ಯಾಕರೈಡ್‌ಗಳನ್ನು, ಹಲ್ಲಿನ ಲೋಳೆಯ ನಿಕ್ಷೇಪದ ಬ್ಯಾಕ್ಟೀರಿಯಾ ಆಮ್ಲವಾಗಿ ಪರಿವರ್ತಿಸಬಲ್ಲವು; ಈ ಆಮ್ಲವು ಹಲ್ಲುಗಳನ್ನು ವಿಖನಿಜೀಕರಿಸುತ್ತದೆ. ಆದರೆ ಸ್ಟ್ರೆಪ್ಟೋಕಾಕಸ್‌ ಮ್ಯುಟಾನ್ಸ್‌‌ಗೆ ಸುಕ್ರೋಸ್‌‌ ಅನನ್ಯವಾದ ರೀತಿಯಲ್ಲಿ ಪ್ರಯೋಜನಕಾರಿಯಾಗಿ ಕಂಡುಬರಬಹುದು. ಸುಕ್ರೋಸ್‌‌, ಡೆಕ್ಸ್‌‌ಟ್ರಾನ್‌‌ ಆಗಿ ಅತ್ಯಂತ ಪರಿಣಾಮಕಾರಿಯಾಗಿ ಪರಿವರ್ತಿಸಲ್ಪಡಬಹುದಾದ ಸಕ್ಕರೆಯಾಗಿರಬಹುದು; ಈ ಡೆಕ್ಸ್‌‌ಟ್ರಾನ್‌‌ನೊಂದಿಗೆ ಬ್ಯಾಕ್ಟೀರಿಯಾ ಸ್ವತಃ ಹಲ್ಲುಗಳ ಮೇಲ್ಮೈಗೆ ಅಂಟಿಕೊಳ್ಳುತ್ತವೆ. ಈ ರೀತಿಯಾಗಿ, ಹೆಚ್ಚು ಬಲವಾಗಿ ಅಂಟಿಕೊಳ್ಳುವಲ್ಲಿ ಸ್ಟ್ರೆಪ್ಟೋಕಾಕಸ್‌ ಮ್ಯುಟಾನ್ಸ್‌ ಬ್ಯಾಕ್ಟೀರಿಯಾಗಳಿಗೆ ಸುಕ್ರೋಸ್‌‌ ನೆರವಾಗಬಹುದು ಮತ್ತು ತೆಗೆಯುವಿಕೆಗೆ ಸಂಬಂಧಿಸಿದ ಪ್ರಯತ್ನಗಳನ್ನು ಇದು ಪ್ರತಿರೋಧಿಸಬಹುದು. ಬ್ಯಾಕ್ಟೀರಿಯಾಗೆ ಸಂಬಂಧಿಸಿದ ಒಂದು ಮೀಸಲು ಆಹಾರ ಪೂರೈಕೆಯಾಗಿಯೂ ಸಹ ಡೆಕ್ಸ್‌‌ಟ್ರಾನ್‌ ಸ್ವತಃ ಪಾತ್ರ ವಹಿಸುತ್ತದೆ.
ಅತ್ಯಂತ ಅಪೇಕ್ಷಣೀಯ ಸಿಹಿಕಾರಕ ವಸ್ತುವಾಗಿ ಸುಕ್ರೋಸ್‌ನ ಹೆಚ್ಚೂಕಮ್ಮಿ ಸಾರ್ವತ್ರಿಕವಾಗಿರುವ ಬಳಕೆಯನ್ನು ಪರಿಗಣಿಸಿದಾಗ, ದಂತ ಕ್ಷಯದ ರೂಪುಗೊಳ್ಳುವಿಕೆಯಲ್ಲಿನ ಸುಕ್ರೋಸ್‌ನ ಇಂಥದೊಂದು ವಿಶೇಷ ಪಾತ್ರವು ಹೆಚ್ಚು ಗಮನಾರ್ಹವಾಗಿ ಕಂಡುಬರುತ್ತದೆ.

### ಗ್ಲೈಸೆಮಿಕ್‌‌ ಸೂಚಿ
ಮಧ್ಯಸ್ಥವಾಗಿ ಉನ್ನತವಾಗಿರುವ ಒಂದು ಗ್ಲೈಸೆಮಿಕ್‌‌ ಸೂಚಿಯನ್ನು (62ರಷ್ಟಿರುವ ಜೇನುತುಪ್ಪದ ಗ್ಲೈಸೆಮಿಕ್‌‌ ಸೂಚಿಯಂತೆಯೇ ಸುಮಾರು 64ರಷ್ಟು ಮಟ್ಟದ ಸೂಚಿಯನ್ನು ಇದು ಹೊಂದಿದೆಯಾದರೂ, 105ರಷ್ಟು ಸೂಚಿಯನ್ನು ಹೊಂದಿರುವ ಮಾಲ್ಟೋಸ್‌‌‌ನಷ್ಟರ ಪ್ರಮಾಣವನ್ನು ಹೊಂದಿಲ್ಲ) ಸುಕ್ರೋಸ್‌‌ ಹೊಂದಿದ್ದು, ಇದು ಅನುಕ್ರಮವಾಗಿ ದೇಹದ ಜೀರ್ಣಾಂಗವ್ಯೂಹದೊಳಗೆ ಒಂದು ತತ್‌ಕ್ಷಣದ ಪ್ರತಿಕ್ರಿಯೆಯನ್ನು ಉಂಟುಮಾಡುತ್ತದೆ. ಇತರ ಸಕ್ಕರೆಗಳ ರೀತಿಯಲ್ಲಿ, ಸುಕ್ರೋಸ್‌‌ ಜೀರ್ಣಗೊಂಡು ಗ್ಲೂಕೋಸ್‌‌‌ (ರಕ್ತದ ಸಕ್ಕರೆ) ಆಗಿ ಪರಿವರ್ತಿತವಾಗುತ್ತದೆ ಮತ್ತು ರಕ್ತದೊಳಗೆ ಸಾಗಿಸಲ್ಪಡುತ್ತದೆ. ಇತರ ಸಕ್ಕರೆಗಳಂತೆಯೇ, ಅತಿಯಾದ ಸೇವನೆಯು ರಕ್ತದ ಸಕ್ಕರೆ ಮಟ್ಟಗಳಲ್ಲಿನ ಒಂದು ಹೆಚ್ಚಳಕ್ಕೆ ಕಾರಣವಾಗಿ, ಅದು 90&nbsp;mg/dLನಷ್ಟಿರುವ ಸಾಮಾನ್ಯ ಮಟ್ಟದಿಂದ 150&nbsp;mg/dLನಷ್ಟು ಮಟ್ಟವನ್ನೂ ಮೀರಿ ಹೆಚ್ಚಾಗಬಹುದು.

### ಮಧುಮೇಹ
ದೇಹವು ಸಕ್ಕರೆಯ ಚಯಾಪಚಯ ಕ್ರಿಯೆಯನ್ನು ಕಳಪೆಯಾಗಿ ನಿರ್ವಹಿಸುವಂತೆ ಮಾಡುವಲ್ಲಿನ ಒಂದು ಕಾಯಿಲೆಯಾಗಿರುವ ಮಧುಮೇಹವು ಸಂಭವಿಸಲು ಈ ಕೆಳಗಿನ ಎರಡರಲ್ಲಿ ಒಂದು ಕಾರಣವಾಗಬಹುದು:
#ದೇಹದ ಜೀವಕೋಶಗಳಲ್ಲಿ ಸಕ್ಕರೆಯ ಚಯಾಪಚಯ ಕ್ರಿಯೆಯು ನಡೆಯಲು ಅನುವುಮಾಡಿಕೊಡುವ ರಾಸಾಯನಿಕವಾದ ಇನ್‌‌ಸುಲಿನ್‌ನ್ನು ಉತ್ಪಾದಿಸುವ ಜೀವಕೋಶಗಳ ಮೇಲೆ ದೇಹವು ದಾಳಿಮಾಡುವುದು ಒಂದು ಕಾರಣ (1ನೇ ಬಗೆಯ ಮಧುಮೇಹ)
#ದೇಹದ ಜೀವಕೋಶಗಳು ಇನ್‌‌ಸುಲಿನ್‌‌‌ ಕಡೆಗೆ ದುರ್ಬಲಗೊಳಿಸಲ್ಪಟ್ಟ ಪ್ರತಿಕ್ರಿಯೆಗಳನ್ನು ಪ್ರದರ್ಶಿಸುವುದು ಮತ್ತೊಂದು ಕಾರಣ (2ನೇ ಬಗೆಯ ಮಧುಮೇಹ)

ರಕ್ತಪ್ರವಾಹದಲ್ಲಿ ಗ್ಲೂಕೋಸ್‌ ಪ್ರಮಾಣವು ಒಟ್ಟುಗೂಡುತ್ತಾ ಹೋದಾಗ, ಅದು ಎರಡು ಸಮಸ್ಯೆಗಳನ್ನು ಉಂಟುಮಾಡಬಲ್ಲದು:
#ಅಲ್ಪಾವಧಿಯಲ್ಲಿ, ಜೀವಕೋಶಗಳು ಶಕ್ತಿಯ ಅಭಾವದಿಂದ ನರಳುತ್ತವೆ; ಏಕೆಂದರೆ ಅವಕ್ಕೆ ಗ್ಲೂಕೋಸ್‌‌‌ನ ಸಂಪರ್ಕವಿರುವುದಿಲ್ಲ
#ದೀರ್ಘಾವಧಿಯಲ್ಲಿ, ಆಗಿಂದಾಗ್ಗೆ ಆಗುವ ಗ್ಲೂಕೋಸ್‌‌‌ನ ಒಟ್ಟುಗೂಡುವಿಕೆಯು ರಕ್ತದ ಆಮ್ಲೀಯತೆಯನ್ನು ಹೆಚ್ಚಿಸುತ್ತದೆ; ಇದರಿಂದಾಗಿ ದೇಹದ ಅನೇಕ ಅಂಗಗಳಿಗೆ ಹಾನಿಯಾಗುತ್ತದೆ. ಕಣ್ಣುಗಳು, ಮೂತ್ರಪಿಂಡಗಳು, ನರಗಳು ಮತ್ತು/ಅಥವಾ ಹೃದಯಕ್ಕೆ ಆಗುವ ಹಾನಿಗಳು ಇದರಲ್ಲಿ ಸೇರಿವೆ

ಪ್ರತಿಕೂಲ ಪರಿಣಾಮಗಳನ್ನು ತಡೆಗಟ್ಟುವ ದೃಷ್ಟಿಯಿಂದ ಸಕ್ಕರೆಯು-ಸಮೃದ್ಧವಾಗಿರುವ ಆಹಾರಗಳನ್ನು ತಪ್ಪಿಸುವಂತೆ ಮಧುಮೇಹಿಗಳಿಗೆ ಪರಿಣತರು ಸಲಹೆ ನೀಡುತ್ತಾರೆ.

### ಸ್ಥೂಲಕಾಯತೆ
ನ್ಯಾಷನಲ್‌ ಹೆಲ್ತ್‌ ಅಂಡ್‌ ನ್ಯೂಟ್ರಿಷನ್‌ ಎಕ್ಸಾಮಿನೇಷನ್‌ ಸರ್ವೆ I ಅಂಡ್‌ ಕಂಟಿನ್ಯುಯಸ್‌ ಎಂಬ ಸಮೀಕ್ಷೆಯು ಸೂಚಿಸುವ ಪ್ರಕಾರ, ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿನ ಜನಸಂಖ್ಯೆಯು ಶರ್ಕರಪಿಷ್ಟಗಳಿಂದ ತನ್ನ ಶಕ್ತಿ ಬಳಕೆಯ ಅನುಪಾತವನ್ನು ಹೆಚ್ಚಿಸಿಕೊಂಡಿದೆ ಮತ್ತು ಸ್ಥೂಲಕಾಯತೆಯು ಹೆಚ್ಚಾಗಿರುವ ಕಾರಣದಿಂದ ಒಟ್ಟು ಕೊಬ್ಬಿನಂಶದಿಂದ ತನ್ನ ಅನುಪಾತವನ್ನು ತಗ್ಗಿಸಿದೆ. ಕೆಳಗೆ ಉಲ್ಲೇಖಿಸಿರುವ ವಿಶ್ವಸಂಸ್ಥೆಯ ವರದಿಯ ಜೊತೆಗೆ ಇದು ಸೂಚಿಸುವುದೇನೆಂದರೆ, ಕೊಬ್ಬಿನಂಶ ಸೇವನೆಗಿಂತ ಹೆಚ್ಚಾಗಿ ಸಕ್ಕರೆ ಸೇವನೆಯೊಂದಿಗೆ ಸ್ಥೂಲಕಾಯತೆಯು ಪರಸ್ಪರ ಉತ್ತಮವಾಗಿ ಸಂಬಂಧವನ್ನು ಹೊಂದಿದೆ, ಮತ್ತು ಸಕ್ಕರೆಯ ಸೇವನೆಯನ್ನು ಹೆಚ್ಚಿಸುವಾಗ ಕೊಬ್ಬಿನಂಶದ ಸೇವನೆಯನ್ನು ತಗ್ಗಿಸುವುದರಿಂದ ಸ್ಥೂಲಕಾಯತೆಯ ಮಟ್ಟವು ವಾಸ್ತವವಾಗಿ ಹೆಚ್ಚಾಗುತ್ತದೆ. ಈ ಅಧ್ಯಯನಕ್ಕೆ ಸಂಬಂಧಿಸಿದ ಸಾರಾಂಶವನ್ನು ಕೆಳಗೆ ನೀಡಿರುವ ಕೋಷ್ಟಕವು ವಿವರಿಸುತ್ತದೆ (U.S.ನ ಆರೋಗ್ಯ ಮತ್ತು ಮಾನವ ಸೇವೆಗಳ ಇಲಾಖೆ, ಕಾಯಿಲೆ ನಿಯಂತ್ರಣ ಮತ್ತು ತಡೆಗಟ್ಟುವಿಕೆಗೆ ಸಂಬಂಧಿಸಿದ ಕೇಂದ್ರಗಳು, ಆರೋಗ್ಯ ಅಂಕಿ-ಅಂಶಗಳಿಗೆ ಸಂಬಂಧಿಸಿದ ರಾಷ್ಟ್ರೀಯ ಕೇಂದ್ರ, ಹೈಯಾಟ್ಸ್‌ವಿಲ್ಲೆ, MD ಇವುಗಳಿಂದ ನಡೆಸಲ್ಪಟ್ಟ ಅಧ್ಯಯನದ ಅನುಸಾರ, USನಲ್ಲಿನ 20–74 ವರ್ಷಗಳಷ್ಟು ವಯಸ್ಸಿನವರಿಗೆ ಸಂಬಂಧಿಸಿದ ವಿಭಿನ್ನ ಆಹಾರ ಮೂಲಗಳಿಂದ ಒಳತೆಗೆದುಕೊಂಡ ಶಕ್ತಿಯ ಅನುಪಾತವನ್ನು ಆಧರಿಸಿದ್ದು):

U.S.ನ ನ್ಯಾಷನಲ್‌ ಅಕಾಡೆಮಿ ಆಫ್‌ ಸೈನ್ಸಸ್‌‌‌‌‌ನಿಂದ 2002ರಲ್ಲಿ ನಡೆಸಲ್ಪಟ್ಟ ಒಂದು ಅಧ್ಯಯನವು ಈ ರೀತಿ ತೀರ್ಮಾನಿಸಿತು: "ಹೆಚ್ಚಿಸಲ್ಪಟ್ಟ ಪ್ರಮಾಣದಲ್ಲಿರುವ ಸೇರಿಸಲಾದ ಸಕ್ಕರೆಗಳ ಸೇವನೆ ಮತ್ತು BMIನ ನಡುವಣ ಯಾವುದೇ ಸ್ಪಷ್ಟ ಮತ್ತು ಸುಸಂಗತ ಸಂಬಂಧವು ಕಂಡುಬರುವುದಿಲ್ಲ." (BMI ಅಥವಾ "ಬಾಡಿ ಮಾಸ್‌ ಇಂಡೆಕ್ಸ್‌‌" ಎಂಬುದು ದೇಹ-ತೂಕದ ಮತ್ತು ಎತ್ತರವನ್ನು ಅಳೆಯುವ ಒಂದು ಮಾಪನಸೂಚಿಯಾಗಿದೆ.) 

### ಸಂಧಿವಾತ
ಈ ಅಸ್ವಸ್ಥತೆಯ ಸಂಭವಿಸುವಿಕೆಯು ಯೂರಿಕ್‌ ಆಮ್ಲದ ಒಂದು ಹೆಚ್ಚುವರಿ ಉತ್ಪಾದನೆಯೊಂದಿಗೆ ಸಂಬಂಧವನ್ನು ಹೊಂದಿದೆ. ಸುಕ್ರೋಸ್‌‌ನೊಂದಿಗೆ ಸಮೃದ್ಧವಾಗಿರುವ ಒಂದು ಆಹಾರಕ್ರಮವು ಇನ್‌‌ಸುಲಿನ್‌‌‌ ಮಟ್ಟವನ್ನು ಏರಿಸುತ್ತದೆಯಾದ್ದರಿಂದ ಅದು ಸಂಧಿವಾತಕ್ಕೆ ಕಾರಣವಾಗಬಹುದು; ದೇಹದಿಂದ ಯೂರಿಕ್‌ ಆಮ್ಲವು ವಿಸರ್ಜನೆಯಾಗುವುದನ್ನು ಇನ್‌‌ಸುಲಿನ್‌‌‌ ತಡೆಗಟ್ಟುವುದರಿಂದ ಈ ಸಮಸ್ಯೆಯು ಉದ್ಭವಿಸುತ್ತದೆ. ದೇಹದಲ್ಲಿನ ಯೂರಿಕ್‌ ಆಮ್ಲದ ಸಾಂದ್ರತೆಯು ಹೆಚ್ಚಾದಂತೆ, ಸಂದು ದ್ರವದಲ್ಲಿನ ಯೂರಿಕ್‌ ಆಮ್ಲದ ಸಾಂದ್ರತೆಯೂ ಹೆಚ್ಚಾಗುತ್ತದೆ ಮತ್ತು ಒಂದು ನಿರ್ಣಾಯಕ ಸಾಂದ್ರತೆಯಿಂದ ಆಚೆಗೆ, ಯೂರಿಕ್‌ ಆಮ್ಲವು ಹರಳುಗಳಾಗಿ ಅವಕ್ಷೇಪಿಸಲು ಪ್ರಾರಂಭಿಸುತ್ತದೆ. ನೋವಿನಿಂದ ಕೂಡಿದ ಸಂದು ಕಾಯಿಲೆಯಾದ ಸಂಧಿವಾತದ ಪ್ರಕರಣಗಳ ಒಂದು ಹೆಚ್ಚಳದಲ್ಲಿ, ಫ್ರಕ್ಟೋಸ್‌‌ನ್ನು ಹೆಚ್ಚಿನ ಪ್ರಮಾಣದಲ್ಲಿ ಒಳಗೊಂಡಿರುವ ವಿಪರೀತ ಸಿಹಿಯಾದ ಪಾನೀಯಗಳು ಕಾರಣವಾಗಿರುವುದನ್ನು ಸಂಶೋಧಕರು ಸೂಚಿಸಿದ್ದಾರೆ.

### ಕ್ಯಾನ್ಸರ್
ಸಕ್ಕರೆ ಮತ್ತು ಕ್ಯಾನ್ಸರ್‌‌‌ ನಡುವೆ ಇರಬಹುದಾದ ಒಂದು ಸಂಬಂಧದ ಕುರಿತು ಒಂದಷ್ಟು ಕಾಲದವರೆಗೆ ಊಹಿಸಲಾಗಿತ್ತಾದರೂ, ಅದೀಗ ಒಂದು ವಿವಾದಾಸ್ಪದ ವಿಷಯವಾಗಿ ಉಳಿದುಕೊಂಡಿದೆ. ಇತ್ತೀಚಿನ ಕೆಲವೊಂದು ಅಧ್ಯಯನಗಳು ಈ ಸಿದ್ಧಾಂತವನ್ನು ಬೆಂಬಲಿಸುತ್ತವೆಯಾದರೂ, ಕ್ಯಾನ್ಸರ್‌‌ನ್ನು ತಡೆಗಟ್ಟುವುದಕ್ಕೆ ಸಂಬಂಧಿಸಿದಂತೆ ಸಕ್ಕರೆಯ ಸೇವನೆಯನ್ನು ತಗ್ಗಿಸುವಂತೆ ಯಾವುದೇ ಪ್ರಮುಖ ವೈದ್ಯಕೀಯ ಅಥವಾ ಪೌಷ್ಟಿಕತೆಗೆ ಸಂಬಂಧಿಸಿದ ಸಂಘಟನೆಯು ಪ್ರಸಕ್ತವಾಗಿ ಶಿಫಾರಸು ಮಾಡುತ್ತಿಲ್ಲ.

### ಪೌಷ್ಟಿಕತೆಗೆ ಸಂಬಂಧಿಸಿದಂತೆ ವಿಶ್ವಸಂಸ್ಥೆಯು ನೀಡಿರುವ ಸಲಹೆ
2003ರಲ್ಲಿ ವಿಶ್ವಸಂಸ್ಥೆಯ ನಾಲ್ಕು ಇಲಾಖೆಗಳು (ವಿಶ್ವ ಆರೋಗ್ಯ ಸಂಸ್ಥೆ ಮತ್ತು ಆಹಾರ ಮತ್ತು ಕೃಷಿ ಸಂಸ್ಥೆಗಳನ್ನು ಒಳಗೊಂಡಂತೆ) 30 ಮಂದಿ ಅಂತರರಾಷ್ಟ್ರೀಯ ಪರಿಣಿತರ ಒಂದು ಸಮಿತಿಯಿಂದ ಸಂಕಲಿಸಲ್ಪಟ್ಟ ವರದಿಯೊಂದನ್ನು ಸಜ್ಜುಗೊಳಿಸಿದವು. ಈ ಸಮಿತಿಯು ವ್ಯಕ್ತಪಡಿಸಿದ ಅಭಿಪ್ರಾಯದ ಪ್ರಕಾರ, ಸಕ್ಕರೆಗಳ ಒಟ್ಟಾರೆ ಪ್ರಮಾಣವು (ತಯಾರಕರು, ಬಾಣಸಿಗರು ಅಥವಾ ಬಳಕೆದಾರರಿಂದ ಸೇರಿಸಲ್ಪಟ್ಟ ಮಾನೋಸ್ಯಾಕರೈಡ್‌ಗಳು ಮತ್ತು ಡೈಸ್ಯಾಕರೈಡ್‌ಗಳು, ಮತ್ತು ಜೇನುತುಪ್ಪ, ಶರಬತ್ತುಗಳು, ಹಾಗೂ ಹಣ್ಣಿನ ರಸಗಳಲ್ಲಿ ಸ್ವಾಭಾವಿಕವಾಗಿ ನೆಲೆಗೊಂಡಿರುವ ಸಕ್ಕರೆಗಳು) ಒಂದು ಆರೋಗ್ಯಕರ ಆಹಾರಕ್ರಮದ ಮೂಲಕ ಸೇವಿಸುವ 10%ನಷ್ಟು ಪ್ರಮಾಣದ ಶಕ್ತಿಗಿಂತ ಹೆಚ್ಚಿಗೆ ಇರಬಾರದು; ಅಷ್ಟೇ ಅಲ್ಲ, ಸೇವಿಸಲ್ಪಡುವ ಶಕ್ತಿಯ ಪೈಕಿ ಶರ್ಕರಪಿಷ್ಟಗಳ ಒಟ್ಟು ಪ್ರಮಾಣವು 55% ಮತ್ತು 75%ನಷ್ಟರ ನಡುವೆ ಇರಬೇಕು.

### ಬಾಹ್ಯಸ್ಥ ಸಕ್ಕರೆಯ ಕುರಿತಾದ ಚರ್ಚೆ
ಅಂತಸ್ಥ ಸಕ್ಕರೆಗೆ (ಆಹಾರದಲ್ಲಿ ಸ್ವಾಭಾವಿಕವಾಗಿ ಇರುವಂಥದು) ಹೋಲಿಸಲ್ಪಡುವ ಬಾಹ್ಯಸ್ಥ ಸಕ್ಕರೆಯ (ಆಹಾರಕ್ಕೆ ಸೇರಿಸಲ್ಪಟ್ಟ ಸಕ್ಕರೆ) ಮೌಲ್ಯದ ಕುರಿತಾಗಿ ವಾದವಿವಾದಗಳು ಮುಂದುವರಿಯುತ್ತಿವೆ. ಆಹಾರಕ್ಕೆ ಸಕ್ಕರೆಯನ್ನು ಸೇರಿಸುವುದರಿಂದ ಅದು ರುಚಿಯನ್ನು ಸಿಹಿಗೊಳಿಸುತ್ತದೆಯಾದರೂ, ಕ್ಯಾಲರಿಗಳ ಒಟ್ಟು ಪ್ರಮಾಣವನ್ನು ಅದು ಹೆಚ್ಚಿಸುತ್ತದೆ; ಇದು ಆರೋಗ್ಯ ಮತ್ತು ದೈಹಿಕ ಕ್ರಿಯೆಯ ಮೇಲೆ ಉಂಟಾಗುವ ಇತರ ಋಣಾತ್ಮಕ ಪರಿಣಾಮಗಳಿಗೆ ತನ್ನದೇ ಆದ ಕೊಡುಗೆಯನ್ನು ನೀಡುತ್ತದೆ.

USನಲ್ಲಿ, ಆಹಾರ ಉತ್ಪನ್ನಗಳಲ್ಲಿನ ಸಕ್ಕರೆಯ ಪ್ರಮಾಣವು ಹೆಚ್ಚುತ್ತಲೇ ಹೋಗುತ್ತಿರುವುದು ಸ್ಪಷ್ಟವಾಗಿ ಗೋಚರಿಸುತ್ತಿದೆ; ಖಾದ್ಯ ಪದಾರ್ಥಗಳ ಒಂದು ವ್ಯಾಪಕ ಶ್ರೇಣಿಗೆ ಸಕ್ಕರೆ ಅಥವಾ ಹೆಚ್ಚಿನ-ಫ್ರಕ್ಟೋಸ್‌‌ನ್ನು ಒಳಗೊಂಡಿರುವ ಮೆಕ್ಕೆಜೋಳದ ಪಾಕವನ್ನು ಬಹುಪಾಲು ಆಹಾರ ತಯಾರಕರು ಸೇರ್ಪಡೆ ಮಾಡುವುದು ಇದಕ್ಕೆ ಕಾರಣವೆನ್ನಬಹುದು. ಸಕ್ಕರೆ ಮಿಠಾಯಿಯ ತುಂಡುಗಳು, ಅಮಾದಕ ಪಾನೀಯಗಳು, ಆಲೂಗಡ್ಡೆಯ ಉಪ್ಪೇರಿಗಳು, ಕುರುಕಲು ತಿಂಡಿಗಳು, ಹಣ್ಣಿನ ರಸ, ಕಡಲೇಕಾಯಿ ಬೆಣ್ಣೆ, ಸೂಪ್‌‌‌‌ಗಳು, ಐಸ್‌ಕ್ರೀಮ್‌‌, ಜ್ಯಾಮ್‌‌‌ಗಳು, ಜೆಲ್ಲಿಗಳು, ಮೊಸರು, ಮತ್ತು ಅನೇಕ ಬ್ರೆಡ್ಡುಗಳಲ್ಲಿ ಸೇರಿಸಲ್ಪಟ್ಟ ಸಕ್ಕರೆಗಳು ಕಂಡುಬರಬಹುದು.

### ಸಸ್ಯಾಹಾರಿಗಳು ಮತ್ತು ಪ್ರಾಣಿಜನ್ಯ ಪದಾರ್ಥ ಬಳಸದ ಸಸ್ಯಾಹಾರಿಗಳ ಕಳವಳಗಳು
ಸಕ್ಕರೆಯ ಬಿಳಿಚಿಸುವಿಕೆಯ ಪ್ರಕ್ರಿಯೆಗಾಗಿ, ಸಕ್ಕರೆ ಸಂಸ್ಕರಿಸುವ ಉದ್ಯಮವು ಅನೇಕವೇಳೆ ಮೂಳೆಯ ಇದ್ದಿಲನ್ನು (ಕ್ಯಾಲ್ಸಿನ್‌ಯುಕ್ತ ಪ್ರಾಣಿ ಮೂಳೆಗಳು) ಬಳಸುತ್ತದೆ. U.S.ನಲ್ಲಿ ಉತ್ಪಾದಿಸಲ್ಪಡುವ ಸಕ್ಕರೆಯ ಪೈಕಿ ಸುಮಾರು 25%ನಷ್ಟು ಭಾಗವನ್ನು, ಮೂಳೆಯ ಇದ್ದಿಲನ್ನು ಒಂದು ಶೋಧಕದ ರೀತಿಯಲ್ಲಿ ಬಳಸುವ ಮೂಲಕ ಸಂಸ್ಕರಿಸಲಾಗುತ್ತದೆ; ಬಾಕಿ ಉಳಿದ ಭಾಗವನ್ನು ಪಟುಗೊಳಿಸಿದ ಇಂಗಾಲದೊಂದಿಗೆ ಸಂಸ್ಕರಿಸಲಾಗುತ್ತದೆ. ಸಂಪೂರ್ಣಗೊಳಿಸಿದ ಸಕ್ಕರೆಯಲ್ಲಿ ಮೂಳೆಯ ಇದ್ದಿಲು ಉಳಿದುಕೊಳ್ಳುವಂತೆ ಕಾಣುವುದಿಲ್ಲವಾದ್ದರಿಂದ, ಇದರ ಮೂಲಕ ಶೋಧಿಸಲ್ಪಟ್ಟ ಸಕ್ಕರೆಯನ್ನು ಪಾರ್ವೆ/ಕೋಷರ್‌‌ ಎಂಬುದಾಗಿ ಯೆಹೂದಿಗಳ ಧಾರ್ಮಿಕ ನಾಯಕರು ಪರಿಗಣಿಸುತ್ತಾರೆ. ಬ್ರೆಜಿಲ್‌ ದೇಶವು 2006ರಲ್ಲಿ ಸರಿಸುಮಾರಾಗಿ 30 ದಶಲಕ್ಷ ಟನ್ನುಗಳಷ್ಟು ಕಬ್ಬಿನ ಸಕ್ಕರೆಯನ್ನು ಉತ್ಪಾದಿಸುವ ಮೂಲಕ ಇತರ ಬಹುಪಾಲು ದೇಶಗಳನ್ನು ಮಂಕಾಗಿಸಿದರೆ, ಭಾರತ 21 ದಶಲಕ್ಷ, ಚೀನಾ 11 ದಶಲಕ್ಷ ಮತ್ತು ಥೈಲೆಂಡ್‌ ಹಾಗೂ ಮೆಕ್ಸಿಕೊಗಳು ಸರಿಸುಮಾರಾಗಿ ತಲಾ 5 ದಶಲಕ್ಷ ಟನ್ನುಗಳಷ್ಟು ಕಬ್ಬಿನ ಸಕ್ಕರೆಯನ್ನು ಉತ್ಪಾದಿಸಿದವು. ವಲಯದ ದೃಷ್ಟಿಯಿಂದ ನೋಡುವುದಾದಲ್ಲಿ, ಕಬ್ಬಿನ ಸಕ್ಕರೆಯ ಉತ್ಪಾದನೆಯಲ್ಲಿ ಏಷ್ಯಾ ಮೇಲುಗೈ ಸಾಧಿಸಿದೆ; 2006ರಲ್ಲಿನ ಜಾಗತಿಕ ಉತ್ಪಾದನೆಯ ಪೈಕಿ ಚೀನಾ, ಭಾರತ ಮತ್ತು ಥೈಲೆಂಡ್‌ ಹಾಗೂ ಇತರ ದೇಶಗಳಿಂದ ಬಂದ ಬೃಹತ್‌‌ ಸಂಯೋಜಿತ ಕೊಡುಗೆಗಳ ಪಾಲೇ ಸುಮಾರು 40%ನಷ್ಟಿದ್ದುದು ಈ ಸಾಧನೆಗೆ ಕಾರಣವಾಗಿದೆ. ಜಾಗತಿಕ ಉತ್ಪಾದನೆಗೆ ಸುಮಾರು 32%ನಷ್ಟು ಕೊಡುಗೆಯನ್ನು ನೀಡುವ ಮೂಲಕ ದಕ್ಷಿಣ ಅಮೆರಿಕಾ ಎರಡನೇ ಸ್ಥಾನದಲ್ಲಿ ನಿಂತಿದ್ದರೆ, ಆಫ್ರಿಕಾ ಮತ್ತು ಮಧ್ಯ ಅಮೆರಿಕಾ ವಲಯಗಳು ತಲಾ 8%ನಷ್ಟು ಹಾಗೂ ಆಸ್ಟ್ರೇಲಿಯಾ 5%ನಷ್ಟು ಉತ್ಪಾದನೆಯನ್ನು ದಾಖಲಿಸಿವೆ. ಸರಿಸುಮಾರಾಗಿ ತಲಾ 3%ನಷ್ಟು ಉತ್ಪಾದನೆಯನ್ನು ಮಾಡುವ ಮೂಲಕ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳು, ವೆಸ್ಟ್‌‌ಇಂಡೀಸ್‌ ದ್ವೀಪಗಳು ಮತ್ತು ಯುರೋಪ್‌ ಉಳಿದ ಭಾಗವನ್ನು ತುಂಬಿಸಿವೆ. ಕೃತಕವಾಗಿ ಹೆಚ್ಚಿಸಲ್ಪಟ್ಟಿರುವ ಸುಕ್ರೋಸ್‌‌ನ ಬೆಲೆಯ ಕಾರಣದಿಂದಾಗಿ, ಅನೇಕ ಸಿಹಿಕಾರಿ ಅನ್ವಯಗಳಿಗೆ ಸಂಬಂಧಿಸಿದಂತೆ HFCS ಬೆಲೆ-ಪರಿಣಾಮಕಾರಿಯಾಗಿರುವುದು ಕಂಡುಬಂದಿದೆ.

### ಕಬ್ಬು
6ನೇ ಶತಮಾನದ BCಯಿಂದಲೂ, ರಸವನ್ನು ಸಂಗ್ರಹಿಸುವ ಮತ್ತು ಶೋಧಿಸುವ ದೃಷ್ಟಿಯಿಂದ, ಕಬ್ಬಿನ ಸಕ್ಕರೆಯ ಉತ್ಪಾದಕರು ಕೊಯ್ಲು ಮಾಡಿದ ಸಸ್ಯದ ಮೂಲದ್ರವ್ಯವನ್ನು ಕಬ್ಬಿನಿಂದ ಹಿಂಡಿದ್ದಾರೆ. ನಂತರದಲ್ಲಿ ಅಶುದ್ಧತೆಗಳನ್ನು ತೆಗೆದುಹಾಕಲು ಅವರು ದ್ರವವನ್ನು (ಅನೇಕವೇಳೆ ಸುಣ್ಣದೊಂದಿಗೆ (ಕ್ಯಾಲ್ಷಿಯಂ ಆಕ್ಸೈಡ್‌)) ಸಂಸ್ಕರಿಸುತ್ತಾರೆ ಮತ್ತು ನಂತರ ಅದನ್ನು ಸಮರೂಪಗೊಳಿಸುತ್ತಾರೆ. ನಂತರ ರಸವನ್ನು ಕುದಿಸುವುದರಿಂದಾಗಿ, ಗಸಿಯು ತಳಭಾಗದಲ್ಲಿ ನೆಲೆಗೊಂಡು ಹೂಳೆತ್ತುಗದಿಂದ ಅದನ್ನು ಮೇಲಕ್ಕೆ ತರುವಲ್ಲಿ ಅನುವುಮಾಡಿಕೊಡುತ್ತದೆ, ಮತ್ತು ಅದೇ ವೇಳೆಗೆ ಸಾರವನ್ನು ತೆಗೆವ ಪ್ರಕ್ರಿಯೆಯನ್ನು ಕೈಗೊಳ್ಳಲು ಅನುವುಮಾಡಿಕೊಡುವಂತೆ ಮೇಲ್ಮೈಗೆ ಬುರುಗು ಏರುತ್ತದೆ. ತಂಪಾಗಿಸುವಿಕೆಯ ಅವಧಿಯಲ್ಲಿ ತೊಳಸುವಿಕೆಯ ಪ್ರಕ್ರಿಯೆಯನ್ನು ಕೈಗೊಳ್ಳುವಾಗ, ದ್ರವವು ಸ್ಫಟಿಕೀಭವಿಸಿ ಸಕ್ಕರೆಯ ಹರಳುಗಳು ತಯಾರಾಗುತ್ತವೆ. ಸ್ಫಟಿಕೀಭವಿಸದ ಕಾಕಂಬಿಯನ್ನು ಅಪಕೇಂದ್ರಕ ಸಾಧನಗಳು (ಸೆಂಟ್ರಿಫ್ಯೂಜ್‌ಗಳು) ವಾಡಿಕೆಯಂತೆ ತೆಗೆದುಹಾಕುತ್ತವೆ. ಹೀಗೆ ಉತ್ಪನ್ನಗೊಂಡ ಸಕ್ಕರೆಯನ್ನು ಅದಿರುವ ರೀತಿಯಲ್ಲಿಯೇ ಬಳಸುವಂತಾಗಲು ಉತ್ಪಾದಕರು ಮಾರಾಟಮಾಡಬಹುದು, ಅಥವಾ ಲಘುವಾದ ದರ್ಜೆಗಳನ್ನು ಉತ್ಪಾದಿಸಲು ಅದನ್ನು ಮತ್ತಷ್ಟು ಸಂಸ್ಕರಿಸಬಹುದು. ಈ ಸಂಸ್ಕರಣಾ ಪ್ರಕ್ರಿಯೆಯು ಮತ್ತೊಂದು ದೇಶದಲ್ಲಿನ ಮತ್ತೊಂದು ಕಾರ್ಖಾನೆಯಲ್ಲಿ ನಡೆಯಬಹುದು. ಚೀನಾದಲ್ಲಿ, ವ್ಯವಸಾಯಕ್ಕೆ ಸಂಬಂಧಿಸಿದ ಪಟ್ಟಿಯಲ್ಲಿ ಕಬ್ಬಿಗೆ ನಾಲ್ಕನೇ ಸ್ಥಾನವು ದೊರಕಿದೆ.

### ಬೀಟ್‌ ಗೆಡ್ಡೆ
ಬೀಟ್‌ ಗೆಡ್ಡೆಯ ಸಕ್ಕರೆಯ ಉತ್ಪಾದಕರು ತೊಳೆಯಲ್ಪಟ್ಟ ಬೀಟ್‌ ಗೆಡ್ಡೆಗಳನ್ನು ಹೆಚ್ಚುತ್ತಾರೆ, ನಂತರ ಬಿಸಿನೀರಿನ ನೆರವಿನೊಂದಿಗೆ ಒಂದು "ಡಿಫ್ಯೂಸರ್‌‌"ನಲ್ಲಿ ಸಕ್ಕರೆಯನ್ನು ಪಡೆಯುತ್ತಾರೆ. ಅಶುದ್ಧತೆಗಳನ್ನು ಅವಕ್ಷೇಪಿಸಲು ಒಂದು ಕ್ಷಾರೀಯ ದ್ರಾವಣವನ್ನು (ಸುಣ್ಣದ ಗೂಡಿನಿಂದ ಪಡೆಯಲಾದ "ಸುಣ್ಣದ ಹಾಲು" ಮತ್ತು ಇಂಗಾಲದ ಡೈಯಾಕ್ಸೈಡ್‌) ಈ ಹಂತದಲ್ಲಿ ಬಳಸಿಕೊಳ್ಳಲಾಗುತ್ತದೆ (ನೋಡಿ: ಇಂಗಾಲೀಕರಣ). ಸೋಸುವಿಕೆಯ ನಂತರ ಕೈಗೊಳ್ಳಲಾಗುವ ಆವಿಯಾಗಿಸುವಿಕೆಯ ಪ್ರಕ್ರಿಯೆಯು, ಸುಮಾರು 70%ನಷ್ಟು ಘನ ಭಾಗಗಳನ್ನು ಒಳಗೊಂಡಿರುವ ಒಂದು ವಸ್ತುವಾಗಿ ರಸವನ್ನು ಸಾಂದ್ರೀಕರಿಸುತ್ತದೆ, ಮತ್ತು ನಿಯಂತ್ರಿತ ಸ್ಫಟಿಕೀಕರಣವು ಸಕ್ಕರೆಯನ್ನು ಪಡೆಯುತ್ತದೆ. ಒಂದು ಅಪಕೇಂದ್ರಕ ಸಾಧನವು ದ್ರವದಿಂದ ಸಕ್ಕರೆ ಹರಳುಗಳನ್ನು ತೆಗೆದುಹಾಕುತ್ತದೆ ಮತ್ತು ಸದರಿ ದ್ರವವು ಸ್ಫಟಿಕೀಕಾರಕ ಹಂತಗಳಲ್ಲಿ ಮರುಬಳಕೆಯಾಗುತ್ತದೆ. ಹೆಚ್ಚಿನ ಪ್ರಮಾಣದಲ್ಲಿ ಸಕ್ಕರೆಯ ತೆಗೆಯುವಿಕೆಯನ್ನು ಆರ್ಥಿಕ ನಿರ್ಬಂಧಗಳು ತಡೆಗಟ್ಟಿದಾಗ, ಕಾಕಂಬಿ ಎಂದು ಈಗ ಕರೆಯಲ್ಪಡುವ, ಉಳಿದುಕೊಂಡಿರುವ ದ್ರವವನ್ನು ತಯಾರಕರು ಎಸೆದುಬಿಡುತ್ತಾರೆ.

ಪರಿಣಾಮ-ರೂಪದ ಬಿಳಿಯ ಸಕ್ಕರೆಯನ್ನು ಜರಡಿಯಾಡುವುದರಿಂದ, ಮಾರಾಟಕ್ಕಾಗಿ ವಿಭಿನ್ನ ದರ್ಜೆಗಳು ಉತ್ಪಾದಿಸಲ್ಪಡುತ್ತವೆ.

### ಕಬ್ಬು ಮತ್ತು ಬೀಟ್‌ ಗೆಡ್ಡೆಯ ನಡುವಿನ ಸ್ಪರ್ಧೆ
ಬೀಟ್‌ ಗೆಡ್ಡೆಯಿಂದ ಮತ್ತು ಕಬ್ಬಿನಿಂದ ಉತ್ಪಾದಿಸಲ್ಪಟ್ಟ ಸಂಪೂರ್ಣವಾಗಿ ಸಂಸ್ಕರಿಸಿದ ಸಕ್ಕರೆಗಳ ನಡುವಿನ ವ್ಯತ್ಯಾಸವನ್ನು ಹೇಳುವುದು ಕಷ್ಟಕರವಾಗುತ್ತದೆ. ಇಂಗಾಲದ ಸಮಸ್ಥಾನಿ ವಿಶ್ಲೇಷಣೆಯು ಇದನ್ನು ಕಂಡುಹಿಡಿಯಲು ಇರುವ ಒಂದು ಮಾರ್ಗವಾಗಿದೆ. C4 ಇಂಗಾಲ ಸ್ಥಿರೀಕರಣವನ್ನು ಕಬ್ಬು ಬಳಸಿದರೆ, C3 ಇಂಗಾಲ ಸ್ಥಿರೀಕರಣವನ್ನು ಬೀಟ್‌ ಗೆಡ್ಡೆಯು ಬಳಸುತ್ತದೆ; ಇದು ಸುಕ್ರೋಸ್‌‌ನಲ್ಲಿನ 13c ಮತ್ತು 12c ಸಮಸ್ಥಾನಿಗಳ ಒಂದು ವಿಭಿನ್ನ ಅನುಪಾತಕ್ಕೆ ಕಾರಣವಾಗುತ್ತದೆ. ಐರೋಪ್ಯ ಒಕ್ಕೂಟದ ಸಹಾಯಧನಗಳು ಮೋಸದ ರೀತಿಯಲ್ಲಿ ದುರುಪಯೋಗವಾಗುವುದನ್ನು ಪತ್ತೆಹಚ್ಚಲು ಅಥವಾ ಕಲಬೆರಕೆ ಮಾಡಿದ ಹಣ್ಣಿನ ರಸದ ಪತ್ತೆಹಚ್ಚುವಿಕೆಯಲ್ಲಿ ನೆರವಾಗಲು ಕೆಲವೊಂದು ಪರೀಕ್ಷೆಗಳನ್ನು ಬಳಸಲಾಗುತ್ತದೆ.

ಸಿಹಿ ಬೀಟ್‌ಗೆಡ್ಡೆಯ ಉತ್ಪಾದನೆಗೆ ಬೇಕಾಗುವುದಕ್ಕಿಂತ ಸರಿಸುಮಾರು ನಾಲ್ಕು ಪಟ್ಟುಗಳಷ್ಟು ಹೆಚ್ಚಿನ ಪ್ರಮಾಣದ ನೀರು ಕಬ್ಬಿನ ಉತ್ಪಾದನೆಗೆ ಬೇಕಾಗುತ್ತದೆ; ಆದ್ದರಿಂದ ಕಬ್ಬಿನ ಸಕ್ಕರೆಯನ್ನು ಸಾಂಪ್ರದಾಯಿಕವಾಗಿ ಉತ್ಪಾದಿಸಿರುವ ಕೆಲವೊಂದು ದೇಶಗಳಲ್ಲಿ (ಈಜಿಪ್ಟ್‌‌‌‌‌‌ನಂಥವು), ಬೀಟ್‌ ಗೆಡ್ಡೆಯ ಹೊಸ ಸಕ್ಕರೆ ಕಾರ್ಖಾನೆಗಳು ನಿರ್ಮಾಣವಾಗುತ್ತಿರುವುದು ಕಂಡುಬರುತ್ತಿದೆ. ಮತ್ತೊಂದೆಡೆ, ಬಿಸಿ ಹವಾಮಾನಗಳನ್ನು ಕಬ್ಬು ಉತ್ತಮವಾದ ರೀತಿಯಲ್ಲಿ ಸಹಿಸಿಕೊಳ್ಳುತ್ತದೆ. ಕೆಲವೊಂದು ಸಕ್ಕರೆ ಕಾರ್ಖಾನೆಗಳು ಕಬ್ಬು ಮತ್ತು ಸಿಹಿ ಬೀಟ್‌ಗೆಡ್ಡೆಗಳೆರಡನ್ನೂ ಸಂಸ್ಕರಿಸುತ್ತವೆ ಮತ್ತು ಆ ರೀತಿಯಲ್ಲಿ ತಮ್ಮ ಸಂಸ್ಕರಣಾ ಅವಧಿಯನ್ನು ವಿಸ್ತರಿಸಿಕೊಳ್ಳುತ್ತವೆ.

ಬಳಸಲಾಗಿರುವ ಕಚ್ಚಾ ಸಾಮಗ್ರಿಗಳ ಮೇಲೆ ಹಾಗೂ ಉತ್ಪಾದನೆಯಾಗುವ ಸ್ಥಳದ ಮೇಲೆ ಅವಲಂಬಿಸಿ, ಗಣನೀಯವಾಗಿ ಭಿನ್ನವಾಗಿರುವ ಶಿಲ್ಕುಗಳಲ್ಲಿ ಸಕ್ಕರೆಯ ಉತ್ಪಾದನೆಯು ಪರಿಣಮಿಸುತ್ತದೆ. ಆಹಾರದ ತಯಾರಿಕೆಯಲ್ಲಿ ಬಾಣಸಿಗರು ಕಬ್ಬಿನ ಕಾಕಂಬಿಯನ್ನು ಅನೇಕವೇಳೆ ಬಳಸಿದರೆ, ಸಿಹಿ ಬೀಟ್‌ಗೆಡ್ಡೆಯಿಂದ ಪಡೆಯಲಾದ ಕಾಕಂಬಿಯು ಮಾನವರಿಗೆ ರುಚಿಸುವುದಿಲ್ಲ; ಆದ್ದರಿಂದ ಇದು ಬಹುತೇಕವಾಗಿ ಕೈಗಾರಿಕಾ ಬಳಕೆಯ ಹುದುಗಿಸುವಿಕೆಯ ಗ್ರಾಸವಾಗಿ (ಉದಾಹರಣೆಗೆ ಮದ್ಯಸಾರ ಬಟ್ಟಿಗೃಹಗಳಲ್ಲಿ), ಅಥವಾ ಪಶು ಆಹಾರವಾಗಿ ಬಳಸಲ್ಪಡುತ್ತದೆ. ಈ ಎರಡೂ ಬಗೆಯ ಕಾಕಂಬಿಗಳೂ ಒಮ್ಮೆಗೆ ಒಣಗಿದವೆಂದರೆ, ಅವನ್ನು ದಹನದ ಕಾರ್ಯದಲ್ಲಿ ಇಂಧನವಾಗಿ ಬಳಸಬಹುದು.

ಅಪ್ಪಟ ಬೀಟ್‌ ಗೆಡ್ಡೆಯ ಸಕ್ಕರೆಯ ಚಿಲ್ಲರೆ ಮಾರಾಟದ ಮೂಲಗಳನ್ನು ಕಂಡುಕೊಳ್ಳುವುದು ನಾಜೂಕಾದ ಕೆಲಸವಾಗಿದೆ. ಕೆಲವೊಂದು ಬ್ರಾಂಡ್‌ಗಳು ತಮ್ಮ ಉತ್ಪನ್ನಕ್ಕೆ "ಅಪ್ಪಟ ಕಬ್ಬಿನ" ಸಕ್ಕರೆ ಎಂಬುದಾಗಿ ಸ್ಪಷ್ಟವಾಗಿ ಹಣೆಪಟ್ಟಿ ಅಂಟಿಸುತ್ತವೆ, ಆದರೆ ಬೀಟ್‌ ಗೆಡ್ಡೆಯ ಸಕ್ಕರೆಗೆ ಹೆಚ್ಚಿನಂಶ ಎಲ್ಲ ಸಮಯಗಳಲ್ಲೂ ಸರಳವಾಗಿ ಸಕ್ಕರೆ ಅಥವಾ ಅಪ್ಪಟ ಸಕ್ಕರೆ ಎಂಬುದಾಗಿ ಹಣೆಪಟ್ಟಿ ನೀಡಲಾಗುತ್ತದೆ. ಆದರೆ, ಬೀಟ್‌ ಗೆಡ್ಡೆಯ ಸಕ್ಕರೆಯನ್ನು-ಉತ್ಪಾದಿಸುವ 5 ಪ್ರಮುಖ ಕಂಪನಿಗಳೊಂದಿಗೆ ನಡೆಸಿದ ಸಂದರ್ಶನಗಳು ಹೊರಗೆಡಹಿದ ಮಾಹಿತಿಯ ಅನುಸಾರ, ಬಹುಪಾಲು ಮಳಿಗೆಯ ಬ್ರಾಂಡ್‌ಗಳು ಅಥವಾ "ಖಾಸಗಿ ಕಂಪನಿಯ" ಸಕ್ಕರೆ ಉತ್ಪನ್ನಗಳು ಅಪ್ಪಟ ಬೀಟ್‌ ಗೆಡ್ಡೆಯ ಸಕ್ಕರೆಗಳಾಗಿವೆ. ಸಕ್ಕರೆಯನ್ನು ತಯಾರಿಸಿದ ಕಂಪನಿ ಮತ್ತು ಯಾವ ಘಟಕದಿಂದ ಆ ಸಕ್ಕರೆಯು ಬಂದಿತು ಎಂಬುದನ್ನು ಗುರುತಿಸಲು ಗುಂಪು ಸಂಕೇತವನ್ನು ಬಳಸಬಹುದಾಗಿದ್ದು, ಇದು ಮಳಿಗೆಯಲ್ಲಿ ಬೀಟ್‌ ಗೆಡ್ಡೆಯ ಸಕ್ಕರೆಯನ್ನು ಗುರುತಿಸುವಲ್ಲಿ ಬುದ್ಧಿವಂತ ಗಿರಾಕಿಗೆ ನೆರವಾಗುತ್ತದೆ.

### ಪಾಕಶಾಲೆಯ ಸಕ್ಕರೆಗಳು
**ಕಚ್ಚಾ ಸಕ್ಕರೆಗಳು**  ಎಂದು ಕರೆಯಲ್ಪಡುವ ಪ್ರಭೇದಗಳು, ಮೂಲ ಪಾಕವನ್ನು ಶುದ್ಧಗೊಳಿಸಿ ತಯಾರಿಸಲಾಗುವ ಹಳದಿಯಿಂದ ಕಂದುಬಣ್ಣದವರೆಗಿನ ಸಕ್ಕರೆಗಳನ್ನು ಒಳಗೊಳ್ಳುತ್ತವೆ; ಮೂಲ ಕಾಕಂಬಿಯನ್ನು ಕುದಿಸುವುದರಿಂದ ಮತ್ತು ಕನಿಷ್ಟತಮ ರಾಸಾಯನಿಕ ಸಂಸ್ಕರಣೆಯೊಂದಿಗೆ ಅದು ಒಂದು ಸ್ಫಟಿಕೀಯ ಅಥವಾ ಹರಳುರೂಪದ ಘನವಾಗಿ ಮಾರ್ಪಡುವವರೆಗೆ ಅದನ್ನು ಶಾಖದ ನೆರವಿನೊಂದಿಗೆ ಒಣಗಿಸುವುದರಿಂದ ಈ ಬಗೆಯ ಸಕ್ಕರೆಗಳು ರೂಪುಗೊಳ್ಳುತ್ತವೆ. ಕಚ್ಚಾ ಬೀಟ್‌ ಗೆಡ್ಡೆಯ ಸಕ್ಕರೆಗಳು ಸಿಹಿ ಬೀಟ್‌ಗೆಡ್ಡೆಯ ರಸದ ಸಂಸ್ಕರಣೆಯಿಂದ ರೂಪುಗೊಳ್ಳುತ್ತವೆಯಾದರೂ, ಅವು ಬಿಳಿಯ ಸಕ್ಕರೆಗೆ ಇರುವ *ಮಾರ್ಗದಲ್ಲಿ* ನ ಮಧ್ಯಸ್ಥವಸ್ತುಗಳಾಗಿ ಪರಿಗಣಿಸಲ್ಪಡುತ್ತವೆ. ಕಚ್ಚಾ ಸಕ್ಕರೆಯ ಬಗೆಗಳಲ್ಲಿ *ಡೆಮೆರೇರ*, *ಮುಸ್ಕೊವಾಡೊ*, ಮತ್ತು *ಟರ್ಬಿನ್ಯಾಡೊ*  ಮೊದಲಾದವು ಸೇರಿವೆ. ಇಂಥ ವಿಶಿಷ್ಟ ಗುಣದ ಸಕ್ಕರೆಗಳನ್ನು ಮಾರಿಷಸ್‌ ಮತ್ತು ಮಾಳವಿ ದೇಶಗಳು ಗಮನಾರ್ಹವಾದ ಪ್ರಮಾಣಗಳಲ್ಲಿ ರಫ್ತು ಮಾಡುತ್ತವೆ. ತಯಾರಕರು ಕಚ್ಚಾ ಸಕ್ಕರೆಯನ್ನು ಒಂದು ಹರಳುಹರಳಾದ ಪುಡಿಗಿಂತ ಹೆಚ್ಚಾಗಿ, ಕೆಲವೊಮ್ಮೆ ಅಚ್ಚುಗಳ ಸ್ವರೂಪದಲ್ಲಿ ತಯಾರಿಸುತ್ತಾರೆ; ಸಕ್ಕರೆ ಮತ್ತು ಕಾಕಂಬಿಯನ್ನು ಜೊತೆಯಾಗಿ ಎರಕದ ಅಚ್ಚುಗಳಿಗೆ ಸುರಿದು, ಸದರಿ ಮಿಶ್ರಣವು ಒಣಗಲು ಅವಕಾಶ ಮಾಡಿಕೊಡುವ ಮೂಲಕ ಇದು ತಯಾರಿಸಲ್ಪಡುತ್ತದೆ. ಇದು ಸಕ್ಕರೆಯ-ಹಲ್ಲೆಗಳು ಅಥವಾ ಅಚ್ಚುಗಳಾಗಿ ರೂಪುಗೊಳ್ಳುತ್ತದೆ. ಇದನ್ನು ಭಾರತದಲ್ಲಿ *ಬೆಲ್ಲ*  ಅಥವಾ *ಗೂಡ್‌‌*  ಎಂದು ಕರೆದರೆ, ಚೀನಾದಲ್ಲಿ *ಪಿಂಗ್‌ಬಿಯಾನ್‌ ಟ್ಯಾಂಗ್‌‌*  ಎಂದೂ, ಮತ್ತು ಲ್ಯಾಟಿನ್‌ ಅಮೆರಿಕಾದ ವಿಭಿನ್ನ ಭಾಗಗಳಲ್ಲಿ *ಪನೇಲ*, *ಪನೊಚಾ*, *ಪೈಲ್‌‌*, *ಪಿಲೋನ್ಸಿಲೊ*  ಮತ್ತು *ಪಾವೊ-ಡೆ-ಅಕ್ಯುಕಾರ್‌‌*  ಎಂಬುದಾಗಿಯೂ ಕರೆಯಲಾಗುತ್ತದೆ. ದಕ್ಷಿಣ ಅಮೆರಿಕಾದಲ್ಲಿ, ತೋಟಗಳಲ್ಲಿ ಬೆಳೆಯಲಾದ ಕಬ್ಬಿನಿಂದ ತಯಾರಿಸಿದ, ಬಿಸಿಮಾಡದ ನಿಜವಾದ ಕಚ್ಚಾ ಸಕ್ಕರೆಯು ಒಂದು ಬೃಹತ್‌‌ ಮಾರುಕಟ್ಟೆ-ಪಾಲನ್ನು ಹೊಂದಿಲ್ಲ.

**ಪ್ಲಾಂಟೇಷನ್‌ ವೈಟ್‌**, **ಹರಳು ಸಕ್ಕರೆ**, ಅಥವಾ **ಉತ್ಕೃಷ್ಟ ಸಕ್ಕರೆ**  ಎಂದೂ ಕರೆಯಲ್ಪಡುವ **ಗಿರಣಿಯ ಬಿಳಿ ಸಕ್ಕರೆ** ಯು ಕಚ್ಚಾ ಸಕ್ಕರೆಯನ್ನು ಒಳಗೊಂಡಿರುತ್ತದೆ; ಇದಕ್ಕೆ ಸಂಬಂಧಿಸಿದ ಉತ್ಪಾದನೆ ಪ್ರಕ್ರಿಯೆಯು ಬಣ್ಣದಿಂದ ಕೂಡಿದ ಅಶುದ್ಧತೆಗಳನ್ನು ತೆಗೆದುಹಾಕುವುದಿಲ್ಲ, ಆದರೆ ಅದರ ಬದಲಿಗೆ ಗಂಧಕ ಡೈಯಾಕ್ಸೈಡ್‌‌ಗೆ ಒಡ್ಡುವ ಮೂಲಕ ಸಕ್ಕರೆಯನ್ನು ಬಿಳಿದಾಗಿಸಲಾಗುತ್ತದೆ. ಇದು ಕಬ್ಬು-ಬೆಳೆಯುವ ಪ್ರದೇಶಗಳಲ್ಲಿನ ಅತ್ಯಂತ ಸಾಮಾನ್ಯ ಸ್ವರೂಪದ ಸಕ್ಕರೆಯಾಗಿದ್ದರೂ, ಈ ಉತ್ಪನ್ನವನ್ನು ಉತ್ತಮವಾದ ರೀತಿಯಲ್ಲಿ ದಾಸ್ತಾನಿಡಲಾಗುವುದಿಲ್ಲ, ಇಲ್ಲವೇ ರವಾನಿಸಲಾಗುವುದಿಲ್ಲ; ಕೆಲವು ವಾರಗಳ ನಂತರ, ಬಣ್ಣ ಬದಲಾಯಿಸುವಿಕೆ ಮತ್ತು ಪರಸ್ಪರ ಅಂಟಿಕೊಳ್ಳುವಿಕೆಯೆಡೆಗೆ ಇದರ ಅಶುದ್ಧತೆಗಳು ಒಲವು ತೋರುತ್ತವೆ.

ಭಾರತದಲ್ಲಿ ಮತ್ತು ದಕ್ಷಿಣ ಏಷ್ಯಾದ ಇತರ ದೇಶಗಳಲ್ಲಿ ಸಾಮಾನ್ಯವಾಗಿರುವ **ಬ್ಲಾಂಕೊ ಡೈರೆಕ್ಟೊ**  ಎಂಬ ಹೆಸರಿನ ಒಂದು ಬಿಳಿಯ ಸಕ್ಕರೆಯು, *ಫಾಸ್ಫೇಟೀಕರಣ*  ಎಂಬ ಪ್ರಕ್ರಿಯೆಯನ್ನು ಬಳಸಿಕೊಂಡು ಕಬ್ಬಿನ ರಸದಿಂದ ಆಚೆಗೆ ಅನೇಕ ಅಶುದ್ಧತೆಗಳನ್ನು ಒತ್ತರಿಸಿ ಹೊರತೆಗೆಯುವ ಮೂಲಕ ಬರುತ್ತದೆ; ಬೀಟ್‌ ಗೆಡ್ಡೆಯ ಸಕ್ಕರೆಯ ಸಂಸ್ಕರಣೆಯಲ್ಲಿ ಬಳಸಲಾಗುವ ಇಂಗಾಲೀಕರಣ ಕೌಶಲವನ್ನು ಹೋಲುವಂತಿರುವ ಫಾಸ್ಫೇಟೀಕರಣವು, ಫಾಸ್ಫಾರಿಕ್‌‌ ಆಮ್ಲ ಮತ್ತು ಕ್ಯಾಲ್ಷಿಯಂ ಹೈಡ್ರಾಕ್ಸೈಡ್‌ ಜೊತೆಗಿನ ಒಂದು ಸಂಸ್ಕರಣವಾಗಿದೆ. ಸುಕ್ರೋಸ್‌‌ ಪರಿಶುದ್ಧತೆಗೆ ಸಂಬಂಧಿಸಿದಂತೆ ಹೇಳುವುದಾದರೆ, ಬ್ಲಾಂಕೊ ಡೈರೆಕ್ಟೊ ಸಕ್ಕರೆಯು ಗಿರಣಿಯ ಬಿಳಿಯ ಸಕ್ಕರೆಗಿಂತ ಹೆಚ್ಚು ಪರಿಶುದ್ಧವಾಗಿದೆಯಾದರೂ, ಸಂಸ್ಕರಿಸಿದ ಬಿಳಿಯ ಸಕ್ಕರೆಗಿಂತ ಕಡಿಮೆ ಪರಿಶುದ್ಧವಾಗಿದೆ.

**ಸಂಸ್ಕರಿಸಿದ ಬಿಳಿಯ ಸಕ್ಕರೆ** ಯು ಉತ್ತರ ಅಮೆರಿಕಾ ಮಾತ್ರವೇ ಅಲ್ಲದೇ ಯುರೋಪ್‌ನಲ್ಲಿ ಬಳಸಲ್ಪಡುತ್ತಿರುವ ಅತ್ಯಂತ ಸಾಮಾನ್ಯ ಸ್ವರೂಪದ ಸಕ್ಕರೆಯಾಗಿದೆ. ಕಚ್ಚಾ ಸಕ್ಕರೆಯನ್ನು ಕರಗಿಸಿ, ನಂತರ ಬ್ಲಾಂಕೊ ಡೈರೆಕ್ಟೊ ಸಕ್ಕರೆಗೆ ಸಂಬಂಧಿಸಿದಂತೆ ಬಳಸಲಾಗುವ ವಿಧಾನವನ್ನು ಹೋಲುವ, ಫಾಸ್ಫಾರಿಕ್‌‌ ಆಮ್ಲದ ಒಂದು ವಿಧಾನದ ನೆರವಿನಿಂದ ಅದನ್ನು ಶುದ್ಧೀಕರಿಸುವ ಮೂಲಕ ಸಂಸ್ಕರಿಸಿದ ಸಕ್ಕರೆಯನ್ನು ತಯಾರಿಸಬಹುದು; ಅಷ್ಟೇ ಅಲ್ಲ, ಸದರಿ ಶುದ್ಧೀಕರಣದ ಪ್ರಕ್ರಿಯೆಗಾಗಿ ಕ್ಯಾಲ್ಷಿಯಂ ಹೈಡ್ರಾಕ್ಸೈಡ್‌ ಮತ್ತು ಇಂಗಾಲದ ಡೈಯಾಕ್ಸೈಡ್‌ನ್ನು ಒಳಗೊಂಡಿರುವ ಒಂದು ಇಂಗಾಲೀಕರಣ ಪ್ರಕ್ರಿಯೆಯನ್ನು, ಅಥವಾ ಸೋಸುವಿಕೆಯ ವಿಭಿನ್ನ ಕಾರ್ಯತಂತ್ರಗಳನ್ನೂ ಸಹ ಬಳಸಿಕೊಳ್ಳಬಹುದು. ಸಂಸ್ಕರಣೆಯ ಪ್ರಕ್ರಿಯೆಯನ್ನು ಎಲ್ಲಿ ನೆರವೇರಿಸಲಾಗುತ್ತದೆ ಎಂಬುದನ್ನು ಆಧರಿಸಿ, ಪಟುಗೊಳಿಸಿದ ಇಂಗಾಲ ಅಥವಾ ಮೂಳೆಯ ಇದ್ದಿಲಿನ ಒಂದು ಪದರದ ಮೂಲಕ ಸೋಸುವುದರಿಂದ ಇದು ಮತ್ತಷ್ಟು ಶುದ್ಧೀಕರಿಸಲ್ಪಡುತ್ತದೆ. ಒಂದು ಮಧ್ಯಸ್ಥವಸ್ತುವಿನ ಕಚ್ಚಾ ಹಂತದ ನೆರವಿಲ್ಲದೆಯೇ, ಬೀಟ್‌ ಗೆಡ್ಡೆಯ ಸಕ್ಕರೆಯ ಸಂಸ್ಕರಣಾಗಾರಗಳು ಸಂಸ್ಕರಿಸಿದ ಬಿಳಿಯ ಸಕ್ಕರೆಯನ್ನು ನೇರವಾಗಿ ಉತ್ಪಾದಿಸುತ್ತವೆ. ವಿಶಿಷ್ಟವೆಂಬಂತೆ, ಸಂಸ್ಕರಿಸಿದ ಬಿಳಿಯ ಸಕ್ಕರೆಯು *ಹರಳು ಹರಳಾಗಿಸಿದ ಸಕ್ಕರೆ* ಯಾಗಿ ಮಾರಲ್ಪಡುತ್ತದೆ; ಪರಸ್ಪರ ಅಂಟಿಕೊಳ್ಳುವಿಕೆಯನ್ನು ತಡೆಗಟ್ಟಲು ಇದನ್ನು ಒಣಗಿಸಿರಲಾಗಿರುತ್ತದೆ.

ಯಾವ ಉದ್ದೇಶಕ್ಕಾಗಿ ಬಳಸಲ್ಪಡುತ್ತದೆ ಎಂಬುದನ್ನು ಆಧರಿಸಿ, ಮನೆ ಮತ್ತು ಔದ್ಯಮಿಕ ಬಳಕೆಗೆ ಸಂಬಂಧಿಸಿದಂತೆ, ಹರಳು ಹರಳಾಗಿಸಿದ ಸಕ್ಕರೆಯು ಹರಳಿನ ವಿಭಿನ್ನ ಗಾತ್ರಗಳಲ್ಲಿ ಬರುತ್ತದೆ: 
**ಸ್ಯಾಂಡಿಂಗ್‌‌ ಸಕ್ಕರೆ* ಯಂಥ ("ಮುತ್ತಿನ ಸಕ್ಕರೆ", "ಅಲಂಕಾರಿಕ ಸಕ್ಕರೆ", *ಚೂಪುತುದಿಯ ಸಕ್ಕರೆ*  ಅಥವಾ *ಸಕ್ಕರೆ ಹರಳುಗಳು*  ಎಂದೂ ಸಹ ಇದನ್ನು ಕರೆಯಲಾಗುತ್ತದೆ) ಒರಟಾದ-ಕಾಳಿನ ಸಕ್ಕರೆಗಳು ಆಹಾರ ಪದಾರ್ಥಗಳಿಗೆ "ಹೊಳಪು" ಮತ್ತು ಪರಿಮಳವನ್ನು ನೀಡುತ್ತವೆ; ಬೇಕರಿಯ ತಿನಿಸುಗಳು, ಮಿಠಾಯಿಗಳು, ಚಪ್ಪಟೆ ಬಿಸ್ಕತ್ತುಗಳು/ಬಿಸ್ಕತ್ತುಗಳು ಮತ್ತು ಇತರ ಸಿಹಿಭಕ್ಷ್ಯಗಳ ಅಲಂಕರಣಕ್ಕಾಗಿ ಇವನ್ನು ಬಳಸಲಾಗುತ್ತದೆ. ಬೆಳಕನ್ನು ಪ್ರತಿಫಲಿಸುವ ದೊಡ್ಡದಾದ ಹರಳುಗಳನ್ನು ಈ ಸಕ್ಕರೆಯು ರೂಪಿಸುವುದರಿಂದ, ಸದರಿ ಹೊಳೆಯುವಿಕೆಯ ಪರಿಣಾಮವು ಉಂಟಾಗುತ್ತದೆ. ದೊಡ್ಡ-ಹರಳಿನ ಒಂದು ಸಕ್ಕರೆಯಾಗಿರುವ ಸ್ಯಾಂಡಿಂಗ್‌‌ ಸಕ್ಕರೆಯು, ಅಲಂಕರಿತ ಖಾದ್ಯ ತಿಂಡಿಗಳನ್ನು ತಯಾರಿಸುವ ಸಂದರ್ಭದಲ್ಲಿ ಬಳಕೆಯಾಗುತ್ತದೆ. ಬೇಕರಿಯ ತಿನಿಸುಗಳು ಮತ್ತು ಮಿಠಾಯಿಗಳ ಮೇಲೆ ಇವುಗಳನ್ನು ಚಿಮುಕಿಸಿದಾಗ, ಹೊಳೆಯುವಂಥ ನೋಟವನ್ನು ಒದಗಿಸುವ ಬೃಹತ್‌ ಕಣಗಳನ್ನು ಇದು ಹೊಂದಿರುತ್ತದೆ; ಶಾಖಕ್ಕೆ ಈಡುಮಾಡಿದಾಗಲೂ ಸಹ ಇವು ಕರಗುವುದಿಲ್ಲ ಎಂಬುದು ಒಂದು ವಿಶೇಷ.
*ಭೋಜನ ಬಳಕೆಗಾಗಿರುವ, ಸಾಮಾನ್ಯವಾದ ಹರಳು ಹರಳಾಗಿಸಿದ ಸಕ್ಕರೆಗಳು: ಅಡ್ಡಲಾಗಿ ಸುಮಾರು 0.5 ಮಿಮೀಯಷ್ಟು ಗಾತ್ರವನ್ನು ಹೊಂದಿರುವ ಕಾಳನ್ನು ಇವು ಹೊಂದಿರುತ್ತವೆ
*ಹರಳು ಹರಳಾಗಿಸಿದ ಸಕ್ಕರೆಯನ್ನು ಆರಿಸಿಕೊಂಡು ಜರಡಿಯಾಡುವುದರಿಂದ ಸೂಕ್ಷ್ಮವಾದ ದರ್ಜೆಗಳು ಲಭ್ಯವಾಗುತ್ತವೆ. 
*ಚಿಮುಕಿಸುವ ಸಕ್ಕರೆಯನ್ನು (ಅಥವಾ *ಬೂರಾ ಸಕ್ಕರೆ* ) (0.35 ಮಿಮೀ), ಬ್ರೆಡ್‌-ಬೇಯಿಸುವಿಕೆಯಲ್ಲಿ ಸಾಮಾನ್ಯವಾಗಿ ಬಳಸಲಾಗುತ್ತದೆ, ಮೂಲತಃ ಇದನ್ನು ಒಂದು ಚಿಮುಕಿಸುವ ಭರಣಿಯಿಂದ ಚಿಮುಕಿಸಲಾಗುತ್ತದೆ. ಬೂರಾ ಸಕ್ಕರೆ ಅಥವಾ ಚಿಮುಕಿಸುವ ಸಕ್ಕರೆ ಎಂಬುದು, ಬ್ರಿಟನ್‌‌ನಲ್ಲಿ ಒಂದು ಅತ್ಯಂತ ಸೂಕ್ಷ್ಮವಾದ ಸಕ್ಕರೆಗೆ ಇರುವ ಹೆಸರಾಗಿದೆ; ಒಂದು ಸಕ್ಕರೆ "ಚಿಮುಕಿಸುವ ಭರಣಿ" ಅಥವಾ ಸಿಂಪರಿಕದ ಮೂಲಕ ತೂರಿಬರಬಲ್ಲಷ್ಟು ಇದರ ಕಾಳುಗಳು ಸಣ್ಣದಾಗಿರುವುದರಿಂದ ಈ ಸಕ್ಕರೆಗೆ ಈ ಹೆಸರು ಬಂದಿದೆ. ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿ ಇದು "ಅತಿಸೂಕ್ಷ್ಮ" ಸಕ್ಕರೆ ಎಂಬ ರೀತಿಯಲ್ಲಿ ಮಾರಲ್ಪಡುತ್ತದೆ.  ಇದರ ಸೂಕ್ಷ್ಮವಾಗಿರುವಿಕೆಯ ಕಾರಣದಿಂದಾಗಿ, ವಾಡಿಕೆಯ ಬಿಳಿಯ ಸಕ್ಕರೆಗಿಂತ ಅತಿ ಕ್ಷಿಪ್ರವಾಗಿ ಇದು ಕರಗುತ್ತದೆ; ಆದ್ದರಿಂದ ಮೊಟ್ಟೆ ಮಿಠಾಯಿಗಳು ಮತ್ತು ತಂಪಾದ ದ್ರವಗಳಲ್ಲಿ ಇದು ವಿಶೇಷವಾಗಿ ಪ್ರಯೋಜನಕಾರಿಯಾಗಿದೆ. ಯಾಂತ್ರಿಕವಾಗಿ ಪುಡಿಮಾಡಲ್ಪಟ್ಟಿರುವ (ಮತ್ತು ಪರಸ್ಪರ ಅಂಟಿಕೊಳ್ಳುವಿಕೆ ಒಳಗಾಗದಂತೆ ಇರಿಸಲು ಕೊಂಚವೇ ಪಿಷ್ಟವನ್ನು ಬೆರೆಸಿರುವ) ಮಿಠಾಯಿಗಾರರ ಸಕ್ಕರೆಯಷ್ಟು ಇದು ಸೂಕ್ಷ್ಮವಾಗಿರುವುದಿಲ್ಲ. ಆಹಾರ ಸಂಸ್ಕಾರಕವೊಂದರಲ್ಲಿ (ಫುಡ್‌ ಪ್ರೊಸೆಸರ್‌‌) ಹರಳು ಹರಳಾಗಿಸಿದ ಸಕ್ಕರೆಯನ್ನು ಒಂದೆರಡು ನಿಮಿಷಗಳವರೆಗೆ ಬೀಸುವ ಮೂಲಕ ಬೂರಾ ಸಕ್ಕರೆಯನ್ನು ಮನೆಯಲ್ಲಿಯೇ ತಯಾರಿಸಬಹುದು (ಇದನ್ನು ಪಡೆಯುವಾಗ ಸಕ್ಕರೆಯ ಪುಡಿಯೂ ಉತ್ಪತ್ತಿಯಾಗುತ್ತದೆ, ಆದ್ದರಿಂದ ಆಹಾರ ಸಂಸ್ಕಾರಕದ ಮುಚ್ಚಳವನ್ನು ತೆಗೆಯುವುದಕ್ಕೆ ಮುಂಚಿತವಾಗಿ ಕೆಲ ಕ್ಷಣಗಳವರೆಗೆ ಅದನ್ನು ನೆಲೆಗೊಳ್ಳಲು ಬಿಡಬೇಕು).
*
***ಕಾಳು ಸಕ್ಕರೆ*, ''*, ಅಥವಾ *ತುಂಡು ಸಕ್ಕರೆ*  ಎಂದೂ ಕರೆಯಲ್ಪಡುವ *ಅತಿಸೂಕ್ಷ್ಮ*  ಸಕ್ಕರೆಯು, ಪಾನೀಯಗಳ ಸಿಹಿಗೊಳಿಸುವಿಕೆಗೆ ಸಂಬಂಧಿಸಿದಂತೆ ಅಥವಾ ಮೊಟ್ಟೆ ಮಿಠಾಯಿಯ ತಯಾರಿಸುವಿಕೆಗೆ ಸಂಬಂಧಿಸಿದಂತೆ ಬಳಸಲ್ಪಡುತ್ತದೆ.
*ಅತ್ಯಂತ ಸೂಕ್ಷ್ಮವಾದ ದರ್ಜೆಗಳು
***ಪುಡಿಮಾಡಿದ ಸಕ್ಕರೆ*, *10X ಸಕ್ಕರೆ,*  *ಮಿಠಾಯಿಗಾರರ ಸಕ್ಕರೆ*  (0.060 ಮಿಮೀ), ಅಥವಾ *ಅಲಂಕರಣ ಸಕ್ಕರೆ*  (0.024 ಮಿಮೀ), ಸಕ್ಕರೆಯನ್ನು ಒಂದು ಸೂಕ್ಷ್ಮ ಪುಡಿಯಾಗಿ ಬೀಸಿ ಇವನ್ನು ತಯಾರಿಸಲಾಗುತ್ತದೆ. ಪರಸ್ಪರ ಅಂಟಿಕೊಳ್ಳುವಿಕೆಯನ್ನು ತಡೆಗಟ್ಟಲು ತಯಾರಕರು ಒಂದು ಸಣ್ಣ ಪ್ರಮಾಣದಲ್ಲಿ ಗರಣೆಕಟ್ಟುವಿಕೆಯ ನಿರೋಧಕ ವಸ್ತುವನ್ನು ಸೇರ್ಪಡೆಮಾಡಬಹುದು — ಅದು ಮೆಕ್ಕೆಜೋಳದಪಿಷ್ಟ (1%ನಿಂದ 3%ವರೆಗೆ) ಆಗಿರಬಹುದು ಅಥವಾ ಟ್ರೈ-ಕ್ಯಾಲ್ಷಿಯಂ ಫಾಸ್ಫೇಟ್‌‌ ಆಗಿರಬಹುದು.

ಒಂದು ಪ್ರಮಾಣಕವಾಗಿಸಿದ ಪ್ರಮಾಣದ ಅನುಕೂಲಕರವಾದ ಬಳಕೆಗೆ ಸಂಬಂಧಿಸಿದಂತೆ, **ಸಕ್ಕರೆಯ ಘನಾಕೃತಿಯ ಗಟ್ಟಿಗಳು**  ಅಥವಾ ಉಂಡೆಗಳನ್ನೂ ಸಹ ಚಿಲ್ಲರೆ ಮಾರಾಟಗಾರರು ಮಾರಾಟಮಾಡುತ್ತಾರೆ. ಸಕ್ಕರೆಯ ಪಾಕದೊಂದಿಗೆ ಸಕ್ಕರೆಯ ಹರಳುಗಳನ್ನು ಬೆರೆಸುವ ಮೂಲಕ ಘನಾಕೃತಿಯ ಸಕ್ಕರೆಯ ಗಟ್ಟಿಗಳ ಪೂರೈಕೆದಾರರು ಅವನ್ನು ತಯಾರಿಸುತ್ತಾರೆ. ಜಾಕುಬ್‌ ಕ್ರಿಸ್ಟೋಫ್‌ ರಾಡ್ ಎಂಬಾತ 1841ರಲ್ಲಿ ಆಸ್ಟ್ರಿಯಾದ ಸಾಮ್ರಾಜ್ಯದ (ಇದನ್ನೇ ಈಗ ಝೆಕ್‌ ಗಣರಾಜ್ಯ ಎಂದು ಕರೆಯಲಾಗುತ್ತದೆ) ಅವಧಿಯಲ್ಲಿ ಸಕ್ಕರೆಯ ಘನಾಕೃತಿಯ ಗಟ್ಟಿಗಳನ್ನು ಕಂಡುಹಿಡಿದ.

**ಕಂದು ಸಕ್ಕರೆಗಳು**  ಸಕ್ಕರೆಯ ಸಂಸ್ಕರಣದ ಕೊನೆಯ ಹಂತಗಳಿಂದ ಬರುತ್ತವೆ; ಗಮನಾರ್ಹವಾದ ಕಾಕಂಬಿ ಅಂಶದೊಂದಿಗೆ ಸೂಕ್ಷ್ಮ ಹರಳುಗಳನ್ನು ಸಕ್ಕರೆಯು ರೂಪಿಸಿದಾಗ, ಅಥವಾ ಒಂದು ಕಬ್ಬಿನ ಕಾಕಂಬಿಯ ಪಾಕದೊಂದಿಗೆ ಸಂಸ್ಕರಿಸಿದ ಬಿಳಿಯ ಸಕ್ಕರೆಯನ್ನು ಲೇಪಿಸುವುದರಿಂದ ಕಂದು ಸಕ್ಕರೆಗಳು ರೂಪುಗೊಳ್ಳುತ್ತವೆ. ಕಾಕಂಬಿ ಅಂಶದ ಪ್ರಮಾಣವು ಹೆಚ್ಚುತ್ತಾ ಹೋದಂತೆ, ಅವುಗಳ ಬಣ್ಣ ಮತ್ತು ರುಚಿ ಗಾಢವಾಗುತ್ತಾ ಹೋಗುತ್ತದೆ ಮತ್ತು ತೇವಾಂಶ-ಹಿಡಿದಿಟ್ಟುಕೊಳ್ಳುವ ಅವುಗಳ ಗುಣಲಕ್ಷಣಗಳೂ ಹೆಚ್ಚುತ್ತಾ ಹೋಗುತ್ತವೆ. ವಾತಾವರಣಕ್ಕೆ ಒಂದು ವೇಳೆ ಒಡ್ಡಿದರೆ ಕಂದು ಸಕ್ಕರೆಗಳು ಗಡುಸಾಗುವ ಪ್ರವೃತ್ತಿಯನ್ನು ತೋರುತ್ತವೆಯಾದರೂ, ಸೂಕ್ತ ನಿರ್ವಹಣೆ ಮಾಡುವುದರಿಂದ ಇದರ ಕ್ರಮವ್ಯತ್ಯಾಸ ಮಾಡಬಹುದು ಅಥವಾ ಈ ಪ್ರವೃತ್ತಿಯನ್ನು ಬದಲಾಯಿಸಬಹುದು.

### ಕರಗಿದ ಸಕ್ಕರೆಯ ಅಂಶ
ದ್ರವವೊಂದರಲ್ಲಿ ಕರಗಿದ ವಸ್ತುವು ನೀರಿನೊಂದಿಗೆ ಹೊಂದಿರುವ ರಾಶಿ ಅನುಪಾತದ ಅಳೆಯುವಿಕೆಯ ಒಂದು ಏಕಮಾನವಾಗಿ ಬ್ರಿಕ್ಸ್‌‌ (ಸಂಕೇತ °Bx) ಡಿಗ್ರಿಗಳನ್ನು ವಿಜ್ಞಾನಿಗಳು ಮತ್ತು ಸಕ್ಕರೆ ಉದ್ಯಮದವರು ಬಳಸುತ್ತಾರೆ; ಆಂಟೊನಿ ಬ್ರಿಕ್ಸ್‌‌ ಎಂಬಾತ ಇದನ್ನು ಪರಿಚಯಿಸಿದ. ಒಂದು 25 °Bx ಸುಕ್ರೋಸ್‌‌ ದ್ರಾವಣವು ಪ್ರತಿ 100 ಗ್ರಾಂಗಳಷ್ಟು ದ್ರವಕ್ಕೆ 25 ಗ್ರಾಂಗಳಷ್ಟು ಸುಕ್ರೋಸ್‌ನ್ನು ಹೊಂದಿರುತ್ತದೆ; ಅಥವಾ, ಇದನ್ನು ಮತ್ತೊಂದು ರೀತಿಯಲ್ಲಿ ಹೇಳುವುದಾದರೆ, 100 ಗ್ರಾಂಗಳಷ್ಟು ದ್ರಾವಣದಲ್ಲಿ, 25 ಗ್ರಾಂಗಳಷ್ಟು ಸುಕ್ರೋಸ್‌‌ ಸಕ್ಕರೆ ಹಾಗೂ 75 ಗ್ರಾಂಗಳಷ್ಟು ನೀರು ಇರುತ್ತವೆ.

ಒಂದು ಅವರೋಹಿತ ಸಂವೇದಕವನ್ನು ಬಳಸಿಕೊಂಡು ಬ್ರಿಕ್ಸ್‌‌ ಡಿಗ್ರಿಗಳನ್ನು ಮಾಪನ ಮಾಡಲಾಗುತ್ತದೆ. ಒಂದು ಸಾಂದ್ರತೆ ಅಥವಾ ವಕ್ರೀಕರಣ ಸೂಚಿಯ ಅಳೆಯುವಿಕೆಯಿಂದ ಮಾಡಲಾದ ಬ್ರಿಕ್ಸ್‌‌ ಡಿಗ್ರಿಗಳಿಗೆ ಈ ಅಳೆಯುವಿಕೆಯು ಸಮೀಕರಿಸುವುದಿಲ್ಲ, ಏಕೆಂದರೆ ಎಲ್ಲಾ ಕರಗಿದ ಘನವಸ್ತುಗಳನ್ನು ಮಾಪನ ಮಾಡುವುದಕ್ಕೆ ಬದಲಾಗಿ ಕರಗಿದ ಸಕ್ಕರೆಯ ಸಾಂದ್ರತೆಯನ್ನು ಇದು ನಿರ್ದಿಷ್ಟವಾಗಿ ಮಾಪನ ಮಾಡುತ್ತದೆ. ಒಂದು ವಕ್ರೀಕರಣಮಾಪಕವನ್ನು ಬಳಸುವಾಗ, ಅದರ ಬಳಕೆದಾರರು ದೊರೆತ ಫಲಿತಾಂಶವನ್ನು "ವಕ್ರೀಕರಣಮಾಪನದ ಒಣಗಿಸಿದ ವಸ್ತು" (ರಿಫ್ರಾಕ್ಟೋಮೆಟ್ರಿಕ್‌ ಡ್ರೈಡ್‌ ಸಬ್‌ಸ್ಟೆನ್ಸ್‌‌-RDS) ಎಂಬುದಾಗಿ ದಾಖಲಿಸಬೇಕಾಗುತ್ತದೆ. 20 °Bx RDSಗಳಷ್ಟು ಪ್ರಮಾಣವನ್ನು ಒಂದು ದ್ರವವು ಹೊಂದಿದೆ ಎಂದು ಯಾರಾದರೂ ಉಲ್ಲೇಖಿಸಬಹುದು. ಒಣಗಿಸಿದ *ಒಟ್ಟು*  ಘನವಸ್ತುಗಳ ತೂಕದಿಂದ ಮಾಡಿದ ಪ್ರತಿಶತದ ಒಂದು ಮಾಪನಕ್ಕೆ ಇದು ಉಲ್ಲೇಖಿಸಲ್ಪಡುತ್ತದೆ ಮತ್ತು, ಇದು ಒಂದು ಅವರೋಹಿತ ವಿಧಾನದ ಮೂಲಕ ನಿರ್ಣಯಿಸಲ್ಪಟ್ಟ ಬ್ರಿಕ್ಸ್‌‌ ಡಿಗ್ರಿಗಳನ್ನು ತಾಂತ್ರಿಕವಾಗಿ ಹೋಲುವಂತಿಲ್ಲದಿದ್ದರೂ, ಸುಕ್ರೋಸ್‌‌ ಅಂಶದ ಒಂದು ನಿಖರವಾದ ಅಳತೆಯನ್ನು ನೀಡುತ್ತದೆ; ಏಕೆಂದರೆ ವಾಸ್ತವವಾಗಿ ಸುಕ್ರೋಸ್‌‌ ಒಣಗಿಸಿದ ಘನಗಳ ಬಹುಪಾಲನ್ನು ರೂಪಿಸುತ್ತದೆ. ಹೊಂದಿಕೆಯಾಗುವ ಬ್ರಿಕ್ಸ್‌‌ ಅಳೆಯುವಿಕೆಯ ಅವರೋಹಿತ ಸಂವೇದಕದ ಉದಯವು, ಒಂದು ನೇರ ಅಳೆಯುವಿಕೆ ವಿಧಾನವನ್ನು ಬಳಸಿಕೊಂಡು ಉತ್ಪನ್ನಗಳಲ್ಲಿ ಕರಗಿದ ಸಕ್ಕರೆಯ ಪ್ರಮಾಣವನ್ನು ಅಳೆಯುವಿಕೆಯುವ ವಿಧಾನವನ್ನು ಮಿತವ್ಯಯದ ಅಥವಾ ಒಪ್ಪವಾಗಿ ಬಳಸುವ ವಿಧಾನವನ್ನಾಗಿಸಿದೆ.

### ತೂಕ/ರಾಶಿ ಪ್ರಮಾಣ ಸಂಬಂಧವನ್ನು ಗಟ್ಟಿಗೊಳಿಸುವಿಕೆ
ಕಣದ ಗಾತ್ರದಲ್ಲಿನ ಬದಲಾವಣೆ ಹಾಗೂ ತೇವಾಂಶದ ಒಳಗೊಳ್ಳುವಿಕೆಯ ಕಾರಣದಿಂದಾಗಿ, ಪಾಕಶಾಲೆಯ ವಿಭಿನ್ನ ಸಕ್ಕರೆಗಳು ವಿಭಿನ್ನ ಸಾಂದ್ರತೆಗಳನ್ನು ಹೊಂದಿರುತ್ತವೆ.

ತೂಕ ಪರಿವರ್ತನೆಗಳಿಗೆ ಸಂಬಂಧಿಸಿದಂತೆ ಡೊಮೈನೊ ಷುಗರ್‌ ಕಂಪನಿಯು ಈ ಕೆಳಕಂಡ ಪ್ರಮಾಣವನ್ನು ಹುಟ್ಟುಹಾಕಿದೆ:
*ಕಂದು ಸಕ್ಕರೆ 1 ಬಟ್ಟಲು = 48 ಚಹಾ ಚಮಚಗಳು ~ 195 ಗ್ರಾಂ = 6.88 ಔನ್ಸ್‌‌
*ಕಾಳುಕಾಳಿನಂಥ ಸಕ್ಕರೆ 1 ಬಟ್ಟಲು = 48 ಚಹಾ ಚಮಚಗಳು ~ 200 ಗ್ರಾಂ = 7.06 ಔನ್ಸ್‌‌
*ಪುಡಿಮಾಡಿದ ಸಕ್ಕರೆ 1 ಬಟ್ಟಲು = 48 ಚಹಾ ಚಮಚಗಳು ~ 120 ಗ್ರಾಂ = 4.23 ಔನ್ಸ್‌‌

## ಸಕ್ಕರೆಯ (ಸುಕ್ರೋಸ್‌‌) ಉತ್ಪಾದನೆಯ ಇತಿಹಾಸ
ಕಬ್ಬಿನ ಮಾಧುರ್ಯವನ್ನು ಸವಿಯಲು ಜನರು ಕಚ್ಚಾ ಕಬ್ಬನ್ನು ಅಗಿಯುತ್ತಾರೆ. ಸಕ್ಕರೆಯನ್ನು ಸ್ಫಟಿಕೀಕರಿಸುವುದು ಅಥವಾ ಹರಳಾಗಿಸುವುದು ಹೇಗೆ ಎಂಬುದನ್ನು 350 ADಯ ಸುಮಾರಿಗೆ ಗುಪ್ತ ರಾಜವಂಶದ ಅವಧಿಯಲ್ಲಿ ಭಾರತೀಯರು ಕಂಡುಹಿಡಿದರು.

ಕಬ್ಬು ಮೂಲತಃ, ಉಷ್ಣವಲಯದ ಪ್ರದೇಶಗಳಾದ ದಕ್ಷಿಣ ಏಷ್ಯಾ ಮತ್ತು ಆಗ್ನೇಯ ಏಷ್ಯಾಗಳಿಗೆ ಸೇರಿದ ಬೆಳೆಯಾಗಿತ್ತು. ವಿಭಿನ್ನ ತಾಣಗಳಲ್ಲಿ ವಿಭಿನ್ನ ಜಾತಿಗಳು ಹುಟ್ಟಿಕೊಂಡವು ಎಂದು ತೋರುತ್ತದೆ; *S. ಬಾರ್ಬೆರಿ*  ಜಾತಿಯು ಭಾರತದಲ್ಲಿ ಹುಟ್ಟಿಕೊಂಡರೆ, *S. ಎಡ್ಯೂಲ್‌‌*  ಮತ್ತು *S. ಅಫಿಷಿಯನೇರಮ್‌''  ಜಾತಿಗಳು ನ್ಯೂಗಿನಿಯಾದ ಮೂಲವನ್ನು ಹೊಂದಿದ್ದವು.

ಭಾರತದಲ್ಲಿ ಆಚರಣೆಯಲ್ಲಿದ್ದ ಸಕ್ಕರೆಯ ಉತ್ಪಾದನೆಯ ಕೌಶಲಗಳನ್ನು ಮುಸ್ಲಿಂ ಕೃಷಿ ಕ್ರಾಂತಿಯ ಅವಧಿಯಲ್ಲಿ ಅರಬ್‌‌ ಉದ್ಯಮಿಗಳು ಅಳವಡಿಸಿಕೊಂಡರು ಮತ್ತು ಅವನ್ನು ನಂತರ ಪರಿಷ್ಕರಿಸಿ, ಒಂದು ಬೃಹತ್‌‌-ಪ್ರಮಾಣದ ಉದ್ಯಮವಾಗಿ ರೂಪಾಂತರಿಸಿದರು. ಮೊದಲ ಬೃಹತ್‌‌ ಪ್ರಮಾಣದ ಸಕ್ಕರೆ ಗಿರಣಿಗಳು, ಸಂಸ್ಕರಣಾಗಾರಗಳು, ಕಾರ್ಖಾನೆಗಳು ಮತ್ತು ನೆಡುತೋಪುಗಳನ್ನು ಅರಬರು ಸ್ಥಾಪಿಸಿದರು.

1390ರ ದಶಕದಲ್ಲಿ ಉತ್ತಮವಾದ ಗಾಣವೊಂದರ ಬೆಳವಣಿಗೆಯು ಕಂಡುಬಂದು, ಅದು ಕಬ್ಬಿನಿಂದ ಪಡೆಯಲಾದ ರಸದ ಪ್ರಮಾಣವನ್ನು ದ್ವಿಗುಣಗೊಳಿಸಿತು. ಸಕ್ಕರೆ ಸಂಬಂಧಿತ ಸಸ್ಯಗಳ ನೆಡುತೋಪುಗಳ ಆರ್ಥಿಕ ವಿಸ್ತರಣೆಯು ಆಂಡಲ್ಯೂಸಿಯಾಗೆ ಮತ್ತು ಆಲ್‌ಗಾರ್ವೆಗೆ ಆಗುವಲ್ಲಿ ಇದು ಅನುವುಮಾಡಿಕೊಟ್ಟಿತು. 1420ರ ದಶಕದಲ್ಲಿ ಸಕ್ಕರೆಯ ಉತ್ಪಾದನೆಯು ಕೆನರಿ ದ್ವೀಪಗಳು, ಮದೀರಾ ಮತ್ತು ಅಜೋರ್ಸ್‌‌ ಪ್ರದೇಶಗಳಿಗೆ ವಿಸ್ತರಿಸಲ್ಪಟ್ಟಿತು.

ಪೋರ್ಚುಗೀಸರು ಸಕ್ಕರೆಯನ್ನು ಬ್ರೆಜಿಲ್‌‌‌‌‌‌ಗೆ ತೆಗೆದುಕೊಂಡು ಹೋದರು. 1555ರಲ್ಲಿ ಪ್ರಕಟಗೊಂಡ ಲೇಖನವೊಂದರಲ್ಲಿ ಹಾನ್ಸ್‌ ಸ್ಟೇಡನ್‌ ಎಂಬಾತ, 1540ರ ವೇಳೆಗೆ ಸಾಂಟಾ ಕ್ಯಾಟರೀನಾ ದ್ವೀಪದಲ್ಲಿ 800 ಸಕ್ಕರೆ ಗಿರಣಿಗಳಿದ್ದವು ಮತ್ತು ಬ್ರೆಜಿಲ್‌ನ ಉತ್ತರ ತೀರ, ಡೆಮರಾರಾ ಮತ್ತು ಸುರಿನೇಮ್‌‌ ಪ್ರದೇಶಗಳಲ್ಲಿ ಮತ್ತೊಂದು 2,000ದಷ್ಟು ಸಕ್ಕರೆ ಗಿರಣಿಗಳಿದ್ದವು ಎಂದು ತಿಳಿಸುತ್ತಾನೆ. ಉತ್ತರ ಅಮೆರಿಕಾ ಮತ್ತು ದಕ್ಷಿಣ ಅಮೆರಿಕಾಗಳಲ್ಲಿ 1550ರ ದಶಕಕ್ಕೂ ಮುಂಚಿತವಾಗಿ ಸರಿಸುಮಾರು 3,000 ಸಣ್ಣ ಗಿರಣಿಗಳು ನಿರ್ಮಾಣಗೊಂಡು, ಬೀಡು ಕಬ್ಬಿಣ ಗಿಯರ್‌‌‌‌ಗಳು, ಮೀಟುಗೋಲುಗಳು, ಅಚ್ಚುಗಳು ಮತ್ತು ಇತರ ಸಾಧನಗಳಿಗೆ ಸಂಬಂಧಿಸಿದಂತೆ ಒಂದು ಅಭೂತಪೂರ್ವ ಬೇಡಿಕೆಯನ್ನು ಸೃಷ್ಟಿಸಿದವು. ಸಕ್ಕರೆಯ ಉತ್ಪಾದನೆಯ ವಿಸ್ತರಣೆಯ ಕಾರಣದಿಂದಾಗಿ, ಎರಕದ ಅಚ್ಚು-ತಯಾರಿಸುವಿಕೆ ಮತ್ತು ಕಬ್ಬಿಣದ-ಎರಕದಲ್ಲಿನ ಪರಿಣತ ವೃತ್ತಿಗಳು ಯುರೋಪ್‌ನಲ್ಲಿ ಅಭಿವೃದ್ಧಿಯಾದವು. ಆಗತಾನೇ ರೂಪುಗೊಳ್ಳುತ್ತಿದ್ದ ಒಂದು ಕೈಗಾರಿಕಾ ಕ್ರಾಂತಿಗಾಗಿ ಅಗತ್ಯವಾಗಿದ್ದ ತಂತ್ರಜ್ಞಾನದ ಪರಿಣತಿಗಳನ್ನು 17ನೇ ಶತಮಾನದ ಆರಂಭದಲ್ಲಿ ಸಕ್ಕರೆ ಗಿರಣಿಯ ನಿರ್ಮಾಣವು ಅಭಿವೃದ್ಧಿಪಡಿಸಿತು.

1625ರ ನಂತರ, ಕಬ್ಬನ್ನು ದಕ್ಷಿಣ ಅಮೆರಿಕಾದಿಂದ ಕೆರಿಬಿಯನ್‌ ದ್ವೀಪಗಳಿಗೆ ಡಚ್ಚರು ಒಯ್ದರು; ಅಲ್ಲಿ ಕಬ್ಬು ನಂತರ ಬಾರ್ಬಡೋಸ್‌‌‌‌‌‌ನಿಂದ ವರ್ಜಿನ್‌ ದ್ವೀಪಗಳವರೆಗೆ ಬೆಳೆಯಲ್ಪಟ್ಟಿತು. ಅಮೆರಿಕಾ ಖಂಡಗಳಲ್ಲಿ ಯುರೋಪಿಯನ್ನರ ವಸಾಹತುಗಾರಿಕೆಯು ಕಂಡುಬರುವುದರೊಂದಿಗೆ, ಕೆರಿಬಿಯನ್‌‌ ದ್ವೀಪಗಳು ಪ್ರಪಂಚದಲ್ಲೇ ಸಕ್ಕರೆಯ ಅತಿದೊಡ್ಡ ಮೂಲವಾಗಿ ಹೊರಹೊಮ್ಮಿದವು. ಗುಲಾಮ ಕಾರ್ಮಿಕರನ್ನು ಬಳಸಿಕೊಂಡು ಕಬ್ಬನ್ನು ಪೂರೈಸುವಲ್ಲಿ ಈ ದ್ವೀಪಗಳು ಸಮರ್ಥವಾದವು ಮತ್ತು ಪೂರ್ವ ದೇಶಗಳಿಂದ ಆಮದು ಮಾಡಿಕೊಳ್ಳಲ್ಪಟ್ಟ ಕಬ್ಬಿನ ಸಕ್ಕರೆಗಿಂತಲೂ ಬಹಳಷ್ಟು ಕಡಿಮೆ ಬೆಲೆಗಳಲ್ಲಿ ಸಕ್ಕರೆಯನ್ನು ಇವು ಉತ್ಪಾದಿಸಿದವು.

ಹದಿನೆಂಟನೇ ಶತಮಾನದ ಅವಧಿಯಲ್ಲಿ, ಸಕ್ಕರೆಯು ಅಗಾಧವಾಗಿ ಜನಪ್ರಿಯವಾಯಿತು ಮತ್ತು ಸಕ್ಕರೆ ಮಾರುಕಟ್ಟೆಯು ಉತ್ಕರ್ಷಗಳ ಒಂದು ಸರಣಿಯನ್ನೇ ಕಂಡಿತು. ಬೃಹತ್ತಾದ ಕೆರಿಬಿಯನ್‌ ದ್ವೀಪಗಳಲ್ಲಿ ಸಕ್ಕರೆ ತಯಾರಿಕೆಗೆ ಸಂಬಂಧಿಸಿದ ಸಸ್ಯಗಳ ನೆಡುತೋಪುಗಳನ್ನು ಯುರೋಪಿಯನ್ನರು ಹುಟ್ಟುಹಾಕುತ್ತಿದ್ದಂತೆ, ಬೆಲೆಗಳು ಕುಸಿದವು, ವಿಶೇಷವಾಗಿ ಬ್ರಿಟನ್‌ನಲ್ಲಿ ಈ ಸನ್ನಿವೇಶವು ಕಂಡುಬಂತು. ಹದಿನೆಂಟನೇ ಶತಮಾನದ ವೇಳೆಗೆ, ಸಮಾಜದ ಎಲ್ಲಾ ವರ್ಗಗಳೂ ಸಹ ಹಿಂದೆ ಭೋಗಸಾಮಗ್ರಿಯ ಸ್ವರೂಪದ ಉತ್ಪನ್ನವೆನಿಸಿಕೊಂಡಿದ್ದ ಸಕ್ಕರೆಯ ಸಾಮಾನ್ಯ ಬಳಕೆದಾರರಾಗಿದ್ದವು. ಮೊದಲಿಗೆ ಬ್ರಿಟನ್‌‌ನಲ್ಲಿನ ಬಹುಪಾಲು ಸಕ್ಕರೆಯು ಚಹಾದ ವಲಯದ ಕಡೆಗೆ ತೆರಳಿತಾದರೂ, ನಂತರದಲ್ಲಿ ಮಿಠಾಯಿ ತಯಾರಿಕೆ ಮತ್ತು ಚಾಕೊಲೇಟ್‌‌‌‌ಗಳು ಅತೀವವಾಗಿ ಜನಪ್ರಿಯವಾದವು. ಪೂರೈಕೆದಾರರು ಸಾಮಾನ್ಯವಾಗಿ ಘನ ಶಂಕುಗಳ ಸ್ವರೂಪದಲ್ಲಿ ಸಕ್ಕರೆಯನ್ನು ಮಾರಾಟ ಮಾಡಿದರು ಮತ್ತು ಅವನ್ನು ತುಣುಕುಗಳಾಗಿ ಒಡೆಯಲು ಬಳಕೆದಾರರಿಗೆ ಸಕ್ಕರೆ ಗುಬುಟು ಎಂದು ಕರೆಯಲ್ಪಡುವ ಒಂದು ಚಿಮುಟದ-ರೀತಿಯ ಸಾಧನದ ಅಗತ್ಯವು ಕಂಡುಬಂದಿತು.

18ನೇ ಶತಮಾನದ ಅಂತ್ಯದ ವೇಳೆಗೆ ಪ್ರಾರಂಭಿಸಲ್ಪಟ್ಟ ಸಕ್ಕರೆಯ ಉತ್ಪಾದನಾ ಕ್ರಮವು ಕ್ರಮೇಣ ಹೆಚ್ಚಿನ ರೀತಿಯಲ್ಲಿ ಯಾಂತ್ರೀಕೃತಗೊಂಡಿತು. 1768ರಲ್ಲಿ, ಜಮೈಕಾದಲ್ಲಿನ ಸಕ್ಕರೆ ಗಿರಣಿಯೊಂದಕ್ಕೆ ಉಗಿ ಎಂಜಿನ್‌‌ ನೆರವಿನಿಂದ ಮೊದಲು ವಿದ್ಯುತ್ತನ್ನು ಒದಗಿಸಲಾಗಿತ್ತು, ಮತ್ತು ಕೆಲವೇ ದಿನಗಳ ನಂತರ ಸಂಸ್ಕರಣಾ ಶಾಖದ ಒಂದು ಮೂಲವಾಗಿ ನೇರ ಸುಡುವಿಕೆಯನ್ನು ಉಗಿ ವ್ಯವಸ್ಥೆಯು ಪಲ್ಲಟಗೊಳಿಸಿತು. ಅದೇ ಶತಮಾನದ ಅವಧಿಯಲ್ಲಿ, ಇತರ ಬೆಳೆಗಳಿಂದ ಸಕ್ಕರೆಯನ್ನು ಉತ್ಪಾದಿಸುವ ಪ್ರಯೋಗ-ಪರೀಕ್ಷೆಗಳಿಗೆ ಯುರೋಪಿಯನ್ನರು ಕೈಹಾಕಿದರು. ಆಂಡ್ರಿಯಾಸ್‌ ಮಾರ್ಗ್‌ಗ್ರಾಫ್ ಎಂಬಾತ ಬೀಟ್‌ ರೂಟ್‌‌‌ನಲ್ಲಿ ಸುಕ್ರೋಸ್‌ನ್ನು ಗುರುತಿಸಿದ ಮತ್ತು ಫ್ರಾಂಜ್‌ ಅಕಾರ್ಡ್‌ ಎಂಬ ಅವನ ವಿದ್ಯಾರ್ಥಿಯು ಸಿಲೇಷಿಯಾದಲ್ಲಿ ಒಂದು ಸಿಹಿ ಬೀಟ್‌ಗೆಡ್ಡೆ ಸಂಸ್ಕರಣಾ ಕಾರ್ಖಾನೆಯನ್ನು ನಿರ್ಮಿಸಿದ. ಆದಾಗ್ಯೂ, ನೆಪೋಲಿಯನ್‌ ಕಾಲದ ಯುದ್ಧಗಳ ಅವಧಿಯಲ್ಲಿ, ಫ್ರಾನ್ಸ್‌‌ ಮತ್ತು ಯುರೋಪ್‌ ಖಂಡಕ್ಕೆ ಕೆರಿಬಿಯನ್‌‌ ಸಕ್ಕರೆಯ ಪೂರೈಕೆಯು ನಿಲ್ಲಿಸಲ್ಪಟ್ಟಾಗ, ಬೀಟ್‌ ಗೆಡ್ಡೆಯ ಸಕ್ಕರೆಯ ಉದ್ಯಮವು ನಿಜವಾದ ಅರ್ಥದಲ್ಲಿ ಚುರುಕಾಯಿತು. ಇಂದು ಪ್ರಪಂಚದಲ್ಲಿ ಉತ್ಪಾದನೆಯಾಗುತ್ತಿರುವ ಸಕ್ಕರೆಯ ಪೈಕಿ ಸುಮಾರು 30%ನಷ್ಟು ಭಾಗವು ಬೀಟ್‌ ಗೆಡ್ಡೆಗಳಿಂದ ಬರುತ್ತಿದೆ.

ಇಂದು, ದಿನವೊಂದಕ್ಕೆ ಸುಮಾರು 1,500 ಟನ್ನುಗಳಷ್ಟು ಸಕ್ಕರೆಯನ್ನು ಉತ್ಪಾದಿಸುವ ಬೃಹತ್ತಾದ ಒಂದು ಬೀಟ್‌ ಗೆಡ್ಡೆಯ ಸಂಸ್ಕರಣಾಗಾರಕ್ಕೆ, 24-ಗಂಟೆಗಳ ಉತ್ಪಾದನಾ ಅವಧಿಯ ಲೆಕ್ಕದಲ್ಲಿ ಸುಮಾರು 150 ಮಂದಿ ಕೆಲಸಗಾರರ ಒಂದು ಕಾಯಂ ಕಾರ್ಯಪಡೆಯ ಅಗತ್ಯ ಕಂಡುಬರುತ್ತದೆ.

## ವ್ಯಾಪಾರ ಮತ್ತು ಅರ್ಥಶಾಸ್ತ್ರ
ಐತಿಹಾಸಿಕವಾಗಿ ಹೇಳುವುದಾದರೆ, ಪ್ರಪಂಚದಲ್ಲಿ ಅತ್ಯಂತ ವ್ಯಾಪಕವಾಗಿ-ಮಾರಾಟಗೊಂಡ ವ್ಯಾಪಾರದ ಸರಕುಗಳ ಪೈಕಿ ಒಂದಾಗಿರುವ ಸಕ್ಕರೆಯು, ಶುಷ್ಕ ಸರಕಿಗೆ ಸಂಬಂಧಿಸಿದ ಜಾಗತಿಕ ಮಾರುಕಟ್ಟೆಯಲ್ಲಿ ಸುಮಾರು 2%ನಷ್ಟು ಪಾಲನ್ನು ತನ್ನದಾಗಿಸಿಕೊಂಡಿದೆ. 50 ವರ್ಷಗಳ ಅವಧಿಯಲ್ಲಿ, ಅಂತರರಾಷ್ಟ್ರೀಯ ಮಟ್ಟದಲ್ಲಿನ ಸಕ್ಕರೆ ಬೆಲೆಗಳು ಮಹತ್ತರವಾದ ಚಂಚಲತೆಯನ್ನು ತೋರಿಸಿದ್ದು, ಪ್ರತಿ ಪೌಂಡ್‌ಗೆ ಸುಮಾರು 3 ಸೆಂಟ್ಸ್‌‌ಗಳಿಂದ 60 ಸೆಂಟ್ಸ್‌‌ಗಳನ್ನೂ ಮೀರಿಸಿದ ಮಟ್ಟದವರೆಗೆ ಇವು ತಮ್ಮ ವ್ಯಾಪ್ತಿಯನ್ನು ದಾಖಲಿಸಿವೆ. ಪ್ರಪಂಚದ 180 ದೇಶಗಳ ಪೈಕಿ ಸುಮಾರು 100 ದೇಶಗಳು ಬೀಟ್‌ ಗೆಡ್ಡೆ ಅಥವಾ ಕಬ್ಬಿನಿಂದ ಸಕ್ಕರೆಯನ್ನು ಉತ್ಪಾದಿಸುತ್ತವೆ; ಇನ್ನುಳಿದ ಕೆಲವು ದೇಶಗಳು ಬಿಳಿಯ ಸಕ್ಕರೆಯನ್ನು ಉತ್ಪಾದಿಸುವ ದೃಷ್ಟಿಯಿಂದ ಕಚ್ಚಾ ಸಕ್ಕರೆಯನ್ನು ಸಂಸ್ಕರಿಸುತ್ತವೆ, ಮತ್ತು ಎಲ್ಲಾ ದೇಶಗಳೂ ಸಕ್ಕರೆಯ ಬಳಕೆಯನ್ನು ಮಾಡುತ್ತವೆ. ಪ್ರತಿ ವರ್ಷಕ್ಕೆ ತಲಾ ವ್ಯಕ್ತಿಗೆ ಸಂಬಂಧಿಸಿದಂತೆ ಎಥಿಯೋಪಿಯಾದಲ್ಲಿ ಕಂಡುಬರುವ ಸಕ್ಕರೆಯ ಬಳಕೆಯ ಪ್ರಮಾಣವು 3 ಕಿಲೋಗ್ರಾಂಗಳಷ್ಟಿದ್ದರೆ, ಬೆಲ್ಜಿಯಂನಲ್ಲಿ ಸುಮಾರು 40 ಕಿಲೋಗ್ರಾಂಗಳಷ್ಟಿದೆ. ಮಧ್ಯಮ ಆದಾಯದ ದೇಶಗಳಲ್ಲಿ ಪ್ರತಿ ವರ್ಷಕ್ಕೆ ತಲಾ ವ್ಯಕ್ತಿಗೆ ಸುಮಾರು 35 ಕೆ.ಜಿ.ಗಳಷ್ಟಿರುವ ಒಂದು ಸಮಸ್ಥಿತಿಗೆ ಬರುವವರೆಗೆ, ತಲಾ ಆದಾಯದ ಹೆಚ್ಚಳದೊಂದಿಗೆ ತಲಾ ಬಳಕೆಯ ಪ್ರಮಾಣವೂ ಏರುತ್ತದೆ.

ಅನೇಕ ದೇಶಗಳು ಸಕ್ಕರೆಯ ಉತ್ಪಾದನೆಗೆ ಅತೀವವಾಗಿ ಅನುದಾನ ನೀಡುತ್ತವೆ. ಐರೋಪ್ಯ ಒಕ್ಕೂಟ, ಅಮೆರಿಕಾ ಸಂಯುಕ್ತ ಸಂಸ್ಥಾನಗಳು, ಜಪಾನ್‌‌ ಮತ್ತು ಅನೇಕ ಅಭಿವೃದ್ಧಿಶೀಲ ದೇಶಗಳು ಸ್ವದೇಶಿ ಉತ್ಪಾದನೆಗೆ ಅನುದಾನ ನೀಡುತ್ತವೆ ಮತ್ತು ಆಮದುಗಳ ಮೇಲಿನ ಉನ್ನತ ಸುಂಕಪಟ್ಟಿಗಳನ್ನು ನಿರ್ವಹಿಸುತ್ತವೆ. ಈ ದೇಶಗಳಲ್ಲಿನ ಸಕ್ಕರೆ ಬೆಲೆಗಳು ಅನೇಕವೇಳೆ ಅಂತರರಾಷ್ಟ್ರೀಯ ಮಾರುಕಟ್ಟೆಯಲ್ಲಿನ ಬೆಲೆಗಳನ್ನು ಮೂರು ಪಟ್ಟುಗಳಷ್ಟರವರೆಗೆ ಮೀರಿಸಿವೆ; ಇಂದು, ವಿಶ್ವ ಮಾರುಕಟ್ಟೆಯಲ್ಲಿನ ಸಕ್ಕರೆಯ ಭವಿಷ್ಯದ ದಿನಗಳ ಬೆಲೆಗಳು ಪ್ರಸಕ್ತವಾಗಿ  ದೃಢವಾಗಿರುವುದರೊಂದಿಗೆ, ಇಂಥ ಬೆಲೆಗಳು ವಿಶಿಷ್ಟವೆಂಬಂತೆ ವಿಶ್ವ ಮಾರುಕಟ್ಟೆಯ ಬೆಲೆಗಳನ್ನು ದುಪ್ಪಟ್ಟು ಪ್ರಮಾಣದಲ್ಲಿ ಮೀರುತ್ತವೆ.

ಅಂತರರಾಷ್ಟ್ರೀಯ ವ್ಯಾಪಾರ ಸಮುದಾಯಗಳ ವ್ಯಾಪ್ತಿಯೊಳಗೆ, ಅದರಲ್ಲೂ ವಿಶೇಷವಾಗಿ ವಿಶ್ವ ವ್ಯಾಪಾರ ಸಂಘಟನೆಯಲ್ಲಿ, ಬ್ರೆಜಿಲ್‌‌ ನೇತೃತ್ವವನ್ನು ಹೊಂದಿರುವ "G20" ದೇಶಗಳು ಬಹಳ ಕಾಲದಿಂದಲೂ ತಮ್ಮದೊಂದು ವಾದವನ್ನು ಮಂಡಿಸಿಕೊಂಡು ಬಂದಿವೆ; ಅದೆಂದರೆ, ಈ ಸಕ್ಕರೆ ಮಾರುಕಟ್ಟೆಗಳು ಕಬ್ಬಿನ ಸಕ್ಕರೆಯ ಆಮದುಗಳನ್ನು ಅತ್ಯಾವಶ್ಯಕವಾಗಿ ಹೊರಗಿಟ್ಟಿರುವುದರಿಂದ, ಮುಕ್ತ ವ್ಯಾಪಾರದ ಅಡಿಯಲ್ಲಿ ಪಡೆಯುವುದಕ್ಕಿಂತಲೂ ಕಡಿಮೆಯಿರುವ ಬೆಲೆಗಳನ್ನು G20 ದೇಶಗಳ ಸಕ್ಕರೆ ಉತ್ಪಾದಕರು ಪಡೆಯಬೇಕಾಗಿ ಬಂದಿದೆ. ಕೆಲವೊಂದು ಅಭಿವೃದ್ಧಿಶೀಲ ರಾಷ್ಟ್ರಗಳು ಹಾಗೂ ಕಡಿಮೆ ಅಭಿವೃದ್ಧಿಯಾಗಿರುವ ದೇಶಗಳು (LDCಗಳು) ತಮ್ಮ ಮಾರುಕಟ್ಟೆಗಳಲ್ಲಿ ನಿರ್ದಿಷ್ಟ ಪ್ರಮಾಣಗಳ ಸಕ್ಕರೆಯನ್ನು ಮಾರಾಟಮಾಡಲು ಅನುವುಮಾಡಿಕೊಡುವ ವ್ಯಾಪಾರ ಒಪ್ಪಂದಗಳನ್ನು, ಐರೋಪ್ಯ ಒಕ್ಕೂಟ ಮತ್ತು ಅಮೆರಿಕಾ ಸಂಯುಕ್ತ ಸಂಸ್ಥಾನಗಳೆರಡೂ ನಿರ್ವಹಿಸುವ ಸಂದರ್ಭದಲ್ಲಿಯೇ, ಈ ಆದ್ಯತಾ ವ್ಯಾಪಾರ ಪ್ರಭುತ್ವಗಳಿಂದ ಆಚೆಯಿರುವ ದೇಶಗಳು ತಮ್ಮ ದೂರನ್ನು ಮಂಡಿಸಿದ್ದು, ಈ ವ್ಯವಸ್ಥೆಗಳು ಅಂತರರಾಷ್ಟ್ರೀಯ ವ್ಯಾಪಾರದ "ಅತ್ಯಂತ ಹೆಚ್ಚಿನ ಸವಲತ್ತು ಪಡೆದಿರುವ ರಾಷ್ಟ್ರ"ದ ತತ್ತ್ವವನ್ನು ಉಲ್ಲಂಘಿಸುತ್ತವೆ ಎಂದು ಅವು ತಿಳಿಸಿವೆ. ಇದು ಹಿಂದಿನ ನಿದರ್ಶನಗಳಲ್ಲಿ ಹಲವಾರು ಸುಂಕಪಟ್ಟಿಗಳಿಗೆ ಮತ್ತು ಲೆವಿ ಸಂಗ್ರಹಣೆಗಳಿಗೆ ಕಾರಣವಾಗಿದೆ.

2004ರಲ್ಲಿ, (ಬ್ರೆಜಿಲ್‌‌ ಮತ್ತು ಆಸ್ಟ್ರೇಲಿಯಾಗಳ ನೇತೃತ್ವದ) ಕಬ್ಬಿನ ಸಕ್ಕರೆಯನ್ನು ರಫ್ತುಮಾಡುತ್ತಿರುವ ರಾಷ್ಟ್ರಗಳ ಒಂದು ಗುಂಪಿನ ಪಕ್ಷವನ್ನು WTO ವಹಿಸಿಕೊಂಡಿತು ಮತ್ತು EU ಸಕ್ಕರೆಯ-ಮಾರುಕಟ್ಟೆ ಪ್ರಭುತ್ವ ಹಾಗೂ ಅದರ ಒಡಗೂಡಿದ ACP-EU ಸಕ್ಕರೆಯ ನಿಯಮಾವಳಿ ಅಥವಾ ಶಿಷ್ಟಾಚಾರವನ್ನು (ಇದರ ಅನುಸಾರ, ಆಫ್ರಿಕಾದ ದೇಶಗಳು, ಕೆರಿಬಿಯನ್ ದ್ವೀಪಗಳು‌‌, ಮತ್ತು ಪೆಸಿಫಿಕ್‌ ವಲಯದ ದೇಶಗಳ ಒಂದು ಗುಂಪಿಗೆ ಐರೋಪ್ಯ ಸಕ್ಕರೆ ಮಾರುಕಟ್ಟೆಗೆ ಒಂದು ಆದ್ಯತಾಪೂರ್ವಕವಾದ ಅಥವಾ ರಿಯಾಯಿತಿಯ ಪ್ರವೇಶವು ಲಭ್ಯವಿತ್ತು) ಕಾನೂನುಬಾಹಿರ ಎಂಬುದಾಗಿ ಅದು ನಿರ್ಣಯಿಸಿತು. ಈ ನಿರ್ಣಯಕ್ಕೆ ಮತ್ತು WTOನ ಇತರ ತೀರ್ಮಾನಗಳಿಗೆ ಪ್ರತಿಕ್ರಿಯೆಯಾಗಿ, ಮತ್ತು EU ಸಕ್ಕರೆಯ-ಮಾರುಕಟ್ಟೆ ಪ್ರಭುತ್ವದ ಮೇಲಿನ ಆಂತರಿಕ ಒತ್ತಡಗಳ ಪ್ರಯುಕ್ತ, 2005ರ ಜೂನ್‌ 22ರಂದು ಐರೋಪ್ಯ ಆಯೋಗವು EU ಸಕ್ಕರೆಯ-ಮಾರುಕಟ್ಟೆ ಪ್ರಭುತ್ವಕ್ಕೆ ಸಂಬಂಧಿಸಿದ ಒಂದು ಆಮೂಲಾಗ್ರ ಸುಧಾರಣೆಯನ್ನು ಪ್ರಸ್ತಾವಿಸಿತು; ಬೆಲೆಗಳನ್ನು ಸುಮಾರು 39%ನಷ್ಟು ಕಡಿತಗೊಳಿಸುವುದು ಹಾಗೂ ಎಲ್ಲಾ EU ಸಕ್ಕರೆ ರಫ್ತುಗಳನ್ನು ತೆಗೆದುಹಾಕುವುದು ಇದರಲ್ಲಿ ಸೇರಿತ್ತು.
ಆಫ್ರಿಕಾದ ದೇಶಗಳ, ಕೆರಿಬಿಯನ್ ದ್ವೀಪಗಳ‌‌, ಪೆಸಿಫಿಕ್‌ ವಲಯದ ದೇಶಗಳ ಮತ್ತು ಅತ್ಯಂತ ಕಡಿಮೆ ಅಭಿವೃದ್ಧಿಯಾಗಿರುವ ದೇಶಗಳ ಸಕ್ಕರೆ ರಫ್ತುದಾರರು, ಸದರಿ EU ಸಕ್ಕರೆ ಪ್ರಸ್ತಾವನೆಗಳಿಗೆ ನಿರುತ್ಸಾಹದ ಪ್ರತಿಕ್ರಿಯೆಯನ್ನು ನೀಡಿದರು. 2009ರಿಂದ ಅನ್ವಯವಾಗುವಂತೆ, EU ಸಕ್ಕರೆ ಬೆಲೆಗಳನ್ನು 36%ನಷ್ಟು ಕಡಿತಗೊಳಿಸಲು, ಐರೋಪ್ಯ ಒಕ್ಕೂಟಗಳ ಪರಿಷತ್ತು 2005ರ ನವೆಂಬರ್‌ 25ರಂದು ಒಪ್ಪಿಗೆ ನೀಡಿತು. 2007ರಲ್ಲಿ ಕಂಡುಬಂದಂತೆ,
U.S. ಸಕ್ಕರೆ ಕಾರ್ಯಸೂಚಿಯು ಸುಧಾರಣೆಗೆ ಸಂಬಂಧಿಸಿದ ಮುಂದಿನ ಗುರಿಯಾಗುವ ಸಾಧ್ಯತೆಯಿದೆ. ಆದಾಗ್ಯೂ, ಕೆಲವೊಂದು ವ್ಯಾಖ್ಯಾನಕಾರರು U.S. ಸಕ್ಕರೆ ಉದ್ಯಮದ ವತಿಯಿಂದ ಬೃಹತ್‌ ಪ್ರಮಾಣದಲ್ಲಿ ವಶೀಲಿಬಾಜಿ ನಡೆಯಬಹುದೆಂದು ನಿರೀಕ್ಷಿಸಿದರು; ಏಕೆಂದರೆ, 2006ರ US ಚುನಾವಣಾ ಸಂದರ್ಭದಲ್ಲಿ U.S. ಸಕ್ಕರೆ ಉದ್ಯಮವು US ಸದನಕ್ಕೆ ಮತ್ತು US ಸೆನೆಟ್‌ನ ಸ್ಥಾನಿಕರಿಗೆ 2.7 ದಶಲಕ್ಷ $ನಷ್ಟು ಮೊತ್ತದ ದೇಣಿಗೆಯನ್ನು ನೀಡಿತ್ತು ಹಾಗೂ ಈ ಮೊತ್ತವು USನ ಆಹಾರ-ಬೆಳೆಗಾರರ ಬೇರಾವುದೇ ಗುಂಪಿನ ದೇಣಿಗೆಗಿಂತ ಹೆಚ್ಚಾಗಿತ್ತು.
ಅದರಲ್ಲೂ ವಿಶೇಷವಾಗಿ, ದಿ ಫಂಜುಲ್‌ ಬ್ರದರ್ಸ್‌‌‌‌‌‌ನಂಥ "ಸಕ್ಕರೆ ವಲಯದ ಭಾರೀ ವ್ಯಾಪಾರಿಗಳು" ಪ್ರಸಿದ್ಧ ವಶೀಲಿಗಾರರಲ್ಲಿ ಸೇರಿದ್ದು, ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ ರಾಜಕೀಯ ವ್ಯವಸ್ಥೆಯಲ್ಲಿನ ಡೆಮೊಕ್ರಾಟಿಕ್‌ ಮತ್ತು ರಿಪಬ್ಲಿಕನ್‌ ಪಕ್ಷಗಳೆರಡಕ್ಕೂ ರಾಜಕೀಯ ದೇಣಿಗೆಯಾಗಿ ಏಕೈಕ  ಅತಿದೊಡ್ಡ ವೈಯಕ್ತಿಕ ಅಥವಾ ಪ್ರತ್ಯೇಕ ಕೊಡುಗೆಗಳನ್ನು ನೀಡಿದವರೆಂದು ಹೆಸರಾಗಿದ್ದಾರೆ.. ಎಂಬುದಾಗಿ ಬ್ರಾಂಡ್‌ ಮಾಡಲಾದ ಸಕ್ಕರೆಗೆ ಸಂಬಂಧಿಸಿದಂತೆ ಫೇರ್‌ಟ್ರೇಡ್‌ ಫೌಂಡೇಷನ್‌ ಸಣ್ಣ ರೈತರಿಗೆ ಪ್ರತಿ ಟನ್ನಿಗೆ 60.00$ನಷ್ಟಿರುವ ಒಂದು ಅಧಿಕಮೌಲ್ಯದ ಮೊತ್ತವನ್ನು ಕೊಡುವ ಆಹ್ವಾನವನ್ನು ನೀಡಿರುವ ವೇಳೆಗೇ,
U.S. ಸಕ್ಕರೆ ಕಾರ್ಯಸೂಚಿ ಮತ್ತು the ACP ಸಕ್ಕರೆ ನಿಯಮಾವಳಿಯಂಥ ಸರ್ಕಾರಿ ಯೋಜನೆಗಳು, ವಿಶ್ವ ಮಾರುಕಟ್ಟೆಯ ಬೆಲೆಗಳಿಗಿಂತಲೂ ಮೇಲಿನ ಮಟ್ಟದಲ್ಲಿರುವ, ಪ್ರತಿ ಟನ್ನಿಗೆ ಸುಮಾರು 400.00$ನಷ್ಟಿರುವ ಅಧಿಕಮೌಲ್ಯದ ಮೊತ್ತದ ಆಹ್ವಾನವನ್ನು ಮುಂದಿಡುತ್ತವೆ. ಆದಾಗ್ಯೂ, 2007ರ ಸೆಪ್ಟೆಂಬರ್‌ 14ರಂದು ಐರೋಪ್ಯ ಒಕ್ಕೂಟವು ಒಂದು ಪ್ರಕಣೆಯನ್ನು ನೀಡಿ, "ಐರೋಪ್ಯ ಒಕ್ಕೂಟದೊಳಗೆ ಆಮದುಮಾಡಿಕೊಳ್ಳಲಾಗುವ ಸಕ್ಕರೆಯ ಮೇಲಿನ ಎಲ್ಲಾ ಸುಂಕಗಳನ್ನು ಮತ್ತು ಪಾಲುಗಳನ್ನೂ ತಾನು ತೆಗೆದುಹಾಕುವುದಾಗಿ" ತಿಳಿಸಿತು.

ಕೃತಕ ಪರ್ಯಾಯಗಳಿಗೆ ಪ್ರತಿಯಾಗಿ ಸಕ್ಕರೆಯನ್ನು ಪ್ರವರ್ತಿಸಲು, US ಸಕ್ಕರೆ ಒಕ್ಕೂಟವು ಒಂದು ಪ್ರಚಾರಾಂದೋಲನಕ್ಕೆ ಚಾಲನೆ ನೀಡಿದೆ. ಸಕ್ಕರೆ ಸೇವನೆಯ ಋಣಾತ್ಮಕ ಪಾರ್ಶ್ವ-ಪರಿಣಾಮಗಳಿಗೆ ಸಂಬಂಧಿಸಿದ ಅನೇಕ ಸಾಮಾನ್ಯ ನಂಬಿಕೆಗಳಿಗೆ ಸದರಿ ಒಕ್ಕೂಟವು  ಈಗ ಹುರುಪಿನಿಂದ ಸವಾಲೊಡ್ಡುತ್ತದೆ. 2007ರ ಪ್ರೈಮ್‌ ಟೈಮ್‌ ಎಮಿ ಅವಾರ್ಡ್ಸ್‌ ಸಂದರ್ಭದಲ್ಲಿ FOX ದೂರದರ್ಶನ ವಾಹಿನಿಯಲ್ಲಿ ಒಂದು ಉನ್ನತ-ಮಟ್ಟದ ದೂರದರ್ಶನ ಜಾಹೀರಾತನ್ನು ಈ ಆಂದೋಲನವು ಪ್ರಸಾರಮಾಡಿತು. "ಸಕ್ಕರೆ: ಸ್ವಭಾವತಃ ಸಿಹಿ" ಎಂಬ, ಸರಕುಮುದ್ರೆಯ ಪದಗುಚ್ಛವನ್ನು ಈ ಸಕ್ಕರೆ ಒಕ್ಕೂಟವು ಬಳಸುತ್ತದೆ.

## ಆಕರಗಳು
## ಹೆಚ್ಚಿನ ಓದಿಗಾಗಿ
*.

## ಬಾಹ್ಯ ಕೊಂಡಿಗಳು
*ನಾಮೆಂಕ್ಲೇಚರ್‌‌ ಆಫ್‌ ಕಾರ್ಬೊಹೈಡ್ರೇಟ್ಸ್‌
*3d ಇಮೇಜಸ್‌ ಆಫ್‌ ಸುಕ್ರೋಸ್‌‌ 
*ರಾಕೆಟ್‌ ಕ್ಯಾಂಡಿಯ ಕುರಿತಾದ ಜೇಮ್ಸ್‌ ಯಾನ್‌ನ ವೆಬ್‌ಸೈಟ್‌‌ 
*ಸಕ್ಕರೆ ಉದ್ಯಮದ ವಿಶ್ವಕೋಶ

ವರ್ಗ:ಡೈಸ್ಯಾಕರೈಡ್‌‌ಗಳು
ವರ್ಗ:ಸಕ್ಕರೆ
ವರ್ಗ:ಸಿಹಿಕಾರಿಗಳು
ವರ್ಗ:ಆಹಾರ ವಿಜ್ಞಾನ